Mɔɔ Tɔ Zo Nwiɔ Kɔmaa Kɔlentema 12:1-21\n12 Ɔwɔ kɛ metu me nwo. Nvasoɛ ɛnle zo, noko mebaha Awulae ɛnyelɛzodeɛnwunlɛ+ nee ye yekile nwo edwɛkɛ.+ 2 Meze nrenyia bie mɔɔ le Kelaese ɛdoavolɛ mɔɔ ɛvolɛ 14 mɔɔ ɛpɛ nu la bɛvale ye bɛhɔle anwuma mɔɔ tɔ zolɛ nsa la—saa bɛvale ye bɛhɔle nwonane nu o, anzɛɛ tɛ nwonane nu o, menze; Nyamenle a ze a. 3 Ɛhɛe, meze sonla zɔhane—saa bɛvale ye bɛhɔle nwonane nu o, anzɛɛ tɛ nwonane nu o, menze; Nyamenle a ze a— 4 bɛvale ye bɛhɔle paladaese na ɔdele edwɛkɛ mɔɔ bɛngola bɛnga yɛɛ mɛla ɛmmaa adenle kɛ sonla kɛha la. 5 Sonla zɛhae ati a mebadu me nwo a, mame, menrɛdu me nwo kyesɛ me bɛtɛɛyɛlɛ nwo ala. 6 Na saa mekulo kɛ metu me nwo bɔbɔ a, ɔnrɛhile kɛ mende edwɛkɛ bo, ɔluakɛ mebaha nɔhalɛ ne. Noko menrɛyɛ zɔ amaa awie ambu me andɛla mɔɔ ɔnwu kɛ meyɛ anzɛɛ ɔte kɛ meka la, 7 kɛmɔ menyia yekile ɛhye mɔ mɔɔ yɛ nwanwane la ati. Amaa meammemaa me nwo zo somaa la ati, bɛvale debie mɔɔ le kɛ bowule la bɛwulale me nwonane nu,+ Seetan anwumabɔvolɛ bie, kɛ ɔrabobɔ* me, amaa meammemaa me nwo zo somaa. 8 Menzɛlɛle Awulae fane nsa kɛ ɔmaa deɛ ɛhye ɛvi me nwo. 9 Noko ɔzele me kɛ: “Me ɛlolɛ kpole ne le kpalɛ maa wɔ, ɔluakɛ me tumi ne di munli wɔ bɛtɛɛyɛlɛ nu.”+ Yemɔti mebava fɛlɛkolilɛ kpole meadu me nwo wɔ me bɛtɛɛyɛlɛ nwo, amaa Kelaese tumi ne aheda me nwo zo kɛ ɛdanlɛsua. 10 Kelaese ati, medi fɛlɛko wɔ bɛtɛɛyɛlɛ, aholobabɔlɛ, anwongyelelɛ, kpɔdekpɔdeyɛlɛ nee ngyegyelɛ nu. Ɔluakɛ saa meyɛ bɛtɛɛ a ɛnee me nwo ɛyɛ se kpalɛ.+ 11 Meyɛ kɛ sonla mɔɔ ɛnde edwɛkɛ bo la. Bɛdabɛ a bɛmaa meyɛ zɔ a, ɔluakɛ anrɛɛ ɔwɔ kɛ bɛkanvo me. Saa menle ɛhwee bɔbɔ a, bɛ ɛzoanvolɛma kpalɛ ne mɔ ɛndɛla me wɔ debie biala anu.+ 12 Nɔhalɛ nu, menvale kpundiigyinlanlɛ kpole menlale ye ali mengilele bɛ kɛ mele ɛzoanvolɛ,+ na menyɛle sɛkɛlɛneɛ nee nwanwane ninyɛne nee gyima mgbole.+ 13 Saa ɛye adesoa mɔɔ meanyɛ meammaa bɛ la ɛsie ahane a, duzu bieko a ammaa bɛando asafo ne mɔ mɔɔ ɛha la ɛ?+ Mesɛlɛ bɛ, saa mevo bɛ wɔ ɛhye anu a bɛva bɛhyɛ me. 14 Nea! Ye fane nsa mɔɔ meboɔboa me nwo kɛ meba bɛ nwo lɔ la ɛne, noko menrɛyɛ adesoa menrɛmaa bɛ. Ɔluakɛ bɛdabɛ a mekpondɛ bɛ a, tɛ bɛ ninyɛne ɔ;+ tɛ mralɛ+ a kpondɛ ninyɛne sie bɛ awovolɛ a, awovolɛ a kpondɛ sie bɛ mra a. 15 Mame, mebavi fɛlɛkolilɛ kpole nu meava me nwo ninyɛne nee me nwo amuala meamaa bɛ.*+ Saa mehulo bɛ kpole zɛhae a, asoo ɔwɔ kɛ ɛlɔlɛ mɔɔ bɛlɛ bɛmaa me la ka aze ɔ? 16 Kɛ ɔde ye biala la, meanyɛ adesoa meammaa bɛ.+ Noko bɛse “me nye ɛde” na menvale “mɛlɛbɛla” a mengyele bɛ a. 17 Asoo menluale menli mɔɔ menzoanle bɛ wɔ bɛ nwo lɔ la bie anwo zo memkpondɛle bɛ nwo zo nvasoɛ? 18 Menzɛlɛle Taetɛse na menzoanle ye nee adiema ko. Asoo Taetɛse kpondɛle bɛ nwo zo nvasoɛ?+ Yɛannyia adwenle ko ɔ? Asoo yɛambɔ yɛ ɛbɛla ko? 19 Mekɛ ɛhye amuala, bɛdwenle kɛ yɛlɛka edwɛkɛ yɛalie yɛ nwo ɔ? Yɛle Kelaese ɛdoavolɛma yɛɛ yɛlɛka nɔhalɛ wɔ Nyamenle anyunlu. Noko alɔvolɛ, debie biala mɔɔ yɛyɛ la yɛyɛ yɛmaa bɛ anwosesebɛ. 20 Na mesulo kɛ saa meba a, bie a me nye ɛnrɛlie bɛ nyɛleɛ ne anwo yɛɛ bɛ nye ɛnrɛlie me ɛdeɛ ne anwo, emomu bie a butulelilɛ, nungulehwenlɛ, ɛya mgbole ɛvalɛ, manzonlehwenlɛ, aholobabɔlɛ, awie mɔ anwo edwɛkɛ ɛhehanlɛ, anwomemaazo nee basabasayɛlɛ a bahɔ zo a. 21 Bie a meba bieko a, me Nyamenle ne baha me aze wɔ bɛ nyunlu na meali bɛdabɛ mɔɔ bɛyɛle ɛtane na bɛtɛnunle bɛ nwo wɔ bɛ evinli nyɛleɛ nee adwɔmane ɛbɛla* yɛɛ anyiemgba ɛbɛla* mɔɔ bɛbɔle la anwo nyane.\n^ Anzɛɛ “ɔhɔ zo ɔbo.”


Duzu Ati A Nyamenle Maa Amaneɛnwunlɛ nwo Adenle A? — Ɛzinzalɛ Arane YINTANƐTE ZO MBULUKUZIELƐLEKA\nbh tile 11 m. 106-114\nDUZU ATI A AMANEƐNWUNLƐ DƆƆNWO WƆ ƐKƐ A?\nEDWƐKƐ BIE MƆƆ ANWO HYIA LA DWAZOLE\nDUZU ATI A YEHYƐ A?\nKƐZI ƐBAVA NYAMENLE AHYƐLƐDEƐ NE WƆALI GYIMA Ɛ?\nDuzu Ati A Amaneɛnwunlɛ Ɛbu A?Duzu A Baebolo Ne Kola Kilehile Yɛ A?\nDuzu A Baebolo Ne Ka A?Ɛzinzalɛ Arane Ɔbɔ Gyihova Belemgbunlililɛ Nolo (Maanlema Ɛdeɛ)—2017\nAsoo Nyamenle a ɛmaa amaneɛnwunlɛ ɛlɛkɔ zo wɔ ewiade anu a?\nEdwɛkɛ boni a dwazole Yidɛn tola ne anu a?\nKɛzi Nyamenle baye mɔɔ vi alesama amaneɛnwunlɛ nu ba la avi ɛkɛ ɛ?\n1, 2. Amaneɛ boni a menli nwu ye ɛnɛ a, na duzu kpuyia a ɔmaa menli dɔɔnwo biza a?\nMEKƐ mɔɔ konle ɛzulolɛ bie mɔɔ bɛhonle ye maanle bie anu rale awieleɛ la, bɛziele mraalɛ nee ngakula apenle apenle mɔɔ bɛhunle bɛ la wɔ kuma ko anu na bɛvale meanubaka bɛzieziele zolɛ. Bɛhɛlɛle meanubaka ko biala azo: “Duzu ati ɔ?” Kpuyia ɛhye yɛ nyane tɛla biala. Menli fa nyane biza ɛhye wɔ mekɛ mɔɔ konle, esiane, anwodolɛ, anzɛɛ basabasayɛlɛ kɛhu bɛ alɔvolɛ, kɛzɛkye bɛ aako, anzɛɛ kɛmaa bɛkɛnwu amaneɛ wɔ adenle ngakyile zo la. Bɛkulo kɛ bɛnwu deɛ mɔɔ ɔti ninyɛne ɛhye mɔ to bɛ la.\n2 Duzu ati a Nyamenle maa amaneɛnwunlɛ nwo adenle a? Saa Gyihova Nyamenle lɛ tumi tɛla awie biala, ɔle ɛlɔlɛ, ɔze nrɛlɛbɛ, yɛɛ ɔle pɛlepɛle a, duzu ati a ɛkpɔlɛ nee nzisi ɛyi ewiade a? Asoo ɛdawɔ mumua ne wɔdwenle ɛhye mɔ anwo?\n3, 4. (a) Duzu a kile kɛ nvonleɛ ɛnle nwo kɛ ɛkɛbiza deɛ mɔɔ ɔti Nyamenle maa amaneɛnwunlɛ nwo adenle la ɛ? (b) Kɛzi Gyihova te nganeɛ wɔ ɛtaneyɛlɛ nee amaneɛnwunlɛ nwo ɛ?\n3 Asoo ɔle nvonleɛ kɛ ɛkɛbiza deɛ mɔɔ ɔti Nyamenle ɛmaa amaneɛnwunlɛ nwo adenle la ɔ? Bie mɔ suzu kɛ bɛbiza kpuyia ɛhye a ɛnee ɔkile kɛ bɛnlɛ diedi anzɛɛ bɛmbu Nyamenle. Noko saa ɛkenga Baebolo ne a, ɛbanwu kɛ menli mɔɔ ɛnee bɛlɛ diedi na bɛsulo Nyamenle la bizale kpuyia mɔɔ le kɛ ɛhye la. Kɛ neazo la, ngapezonli Habakɛke bizale Gyihova kɛ: “Duzu ati a ɛmaa me nye nwu nvonleɛ nee ngyegyelɛ ɛ? Ninyɛne ɛzɛkyelɛ ɛva yɛ aze, yɛɛ konle, mgbonde nee butule ɛlie ebia.”—Habakɛke 1:3.\nGyihova bava amaneɛnwunlɛ kɔsɔɔti ara awieleɛ\n4 Asoo Gyihova deanle ngapezonli Habakɛke mɔɔ ɛnee di nɔhalɛ la kɛ ɔbizale kpuyia ɛhye la ɔ? Kyɛkyɛ. Emomu, Nyamenle vale Habakɛke edwɛkɛ ne mɔɔ vi ahonle nu la bokale edwɛkɛ mɔɔ wɔ Baebolo ne anu la anwo. Eza Nyamenle boale ye manle ɔdele ninyɛne bo kpalɛ na ɔnyianle diedi kpole. Gyihova kpondɛ kɛ ɔyɛ zɔhane ala ɔmaa wɔ. Kakye kɛ, Baebolo ne kilehile kɛ ‘ɔdwenle ɛ nwo.’ (1 Pita 5:7) Nyamenle kyi ɛtaneyɛlɛ yɛɛ amaneɛnwunlɛ mɔɔ vi nuhua ba la tɛla dasanli biala. (Ayezaya 55:8, 9) Duzu ati a, akee amaneɛnwunlɛ ɛbu zo wɔ ewiade a?\n5. Duzu a bɛta bɛka bɛkile deɛ mɔɔ ɔti alesama nwu amaneɛ la anu ɛ, noko duzu a Baebolo ne kilehile a?\n5 Menli mɔɔ wɔ ɛzonlenlɛ ngakyile nu la ta biza bɛ ɛzonlenlɛ nu adekilevolɛma nee kilehilevolɛma deɛ mɔɔ ɔti amaneɛnwunlɛ ɛbu zo la. Bɛta bɛye ɔ nloa kɛ ɔle Nyamenle ɛhulolɛ kɛ bɛkɛnwu amaneɛ na yehyehyɛ debie biala mɔɔ esiane boka nwo la yedo ɛkɛ kolaa na bɛazi. Bɛha bɛhile menli dɔɔnwo kɛ Nyamenle ndenle ne mɔ le fealera nu debie anzɛɛ ɔmaa menli wu—bɔbɔ ngakula—amaa yeava bɛ yeahɔ ɔ nwo lɔ wɔ anwuma. Noko akee, kɛmɔ wɔlumua wɔzukoa la, tɛ Gyihova Nyamenle a fa ninyɛndane mɔɔ si la ba a. Baebolo ne ka kɛ: “Ɔle bɛkyi kɛ Nyamenle kɛyɛ amumuyɛ, anzɛɛ Tumivolɛ ne kɛyɛ ɛtane.”—Dwobu 34:10.\n6. Duzu ati a menli dɔɔnwo fo na bɛfa ewiade amaneɛnwunlɛ nwo ɛzonlelilɛ bɛto Nyamenle anwo zo a?\n6 Ɛze deɛ mɔɔ ɔti menli fo na bɛfa ewiade ye amaneɛnwunlɛ kɔsɔɔti anwo ɛzonlelilɛ bɛto Nyamenle anwo zo la ɔ? Mekɛ dɔɔnwo ne ala, bɛfa ɛzonlelilɛ ne bɛto Tumivolɛ Bedevinli Nyamenle ne anwo zo ɔluakɛ bɛzuzu kɛ yemɔ a ɔsie ewiade ye a. Bɛnze nɔhalɛ edwɛkɛ sikalɛ bie mɔɔ anwo hyia mɔɔ Baebolo ne kilehile la. Ɛzukoale zɔhane nɔhalɛ edwɛkɛ ne wɔ buluku ɛhye Tile 3 ne. Seetan Abɔnsam a sie ewiade ɛhye a.\n7, 8. (a) Kɛ ewiade ne si da ahenle mɔɔ sie ye la subane ali ɛ? (b) Kɛzi alesama sinlidɔlɛ yɛɛ “mekɛ nee esiane” ɛva amaneɛnwunlɛ ɛra ɛ?\n7 Baebolo ne ka ye wienyi kɛ: “Abɔnsam di ɛtane ewiade ye azo belemgbunli.” (1 Dwɔn 5:19) Asoo nrɛlɛbɛ ɛnle edwɛkɛ ɛhye anu? Ewiade ɛhye da sunsum nu abɔdeɛ ne mɔɔ ɛnyelɛ ɛnnwu ye mɔɔ ‘ɛlɛbɛlɛbɛla ewiade amra amuala la’ subane ali. (Yekile 12:9) Seetan le kpɔvolɛ, mɛlɛbɛla, yɛɛ ɔ ti yɛ se. Yemɔti ɛkpɔlɛ, mɛlɛbɛla, yɛɛ atisesebɛ ɛbu zo wɔ ewiade ne mɔɔ ɔsie la anu. Ɛhye le deɛ mɔɔ ɔti amaneɛnwunlɛ wɔ ɛkɛ ne la anu ko.\n8 Kɛmɔ yɛzukoale ye wɔ Tile 3 ne la, debie mɔɔ tɔ zo nwiɔ mɔɔ ɔti amaneɛnwunlɛ dɔɔnwo wɔ ɛkɛ ne la a le kɛ ɔvi mekɛ mɔɔ atuadelɛ bɔle ɔ bo wɔ Yidɛn tola ne anu la alesama ɛdɔ sinli yɛɛ bɛyɛ ɛtane. Alesama mɔɔ ɛnli munli la pele kɛ bɛkɛli tumi na ɛhye fa konle, nzisi nee amaneɛnwunlɛ ba. (Nolobɔvo ne 4:1; 8:9) Mɔɔ tɔ zo nsa, “mekɛ nee esiane” noko maa menli nwu amaneɛ. (Nolobɔvo ne 9:11, NW) Kɛmɔ tɛ Gyihova mɔɔ kola bɔ yɛ nwo bane la a le ewiade ne azo Belemgbunli la ati, menli nwu amaneɛ ɔluakɛ bie a ɛnee bɛwɔ ɛleka mɔɔ esiane bahola azi la wɔ mekɛ bie anu.\n9. Duzu ati a yɛkola yɛka kɛ Gyihova lɛ adwenle kpalɛ bie mɔɔ ɔti yemaa adenle mɔɔ amaneɛnwunlɛ tɛkɔ zo a?\n9 Ɔle arɛlekyekyelɛ kpole kɛ yɛkɛnwu kɛ tɛ Nyamenle a fa amaneɛnwunlɛ ba a. Konle konle, ɛtaneyɛlɛ, nzisi, anzɛɛ esiane ngakyile mɔɔ tɛ sonla a fa ba mɔɔ maa menli nwu amaneɛ la ɛnvi Nyamenle. Noko akee, ɔhyia kɛ yɛkɛnwu deɛ mɔɔ ɔti Gyihova ɛmaa amaneɛnwunlɛ ɛhye mɔ kɔsɔɔti anwo adenle la. Saa ɔle Tumivolɛ Bedevinli a, ɔkile kɛ ɔlɛ tumi ɔkola ɔpɛ ɛhye abo. Duzu ati a, akee ɔnyɛ ye zɔ a? Ɔbayɛ kɛ ɛlɔlɛ Nyamenle ne mɔɔ yɛranwu ye la lɛ adwenle kpalɛ bie mɔɔ ɔti ɔtɛyɛle ye zɔ a.—1 Dwɔn 4:8.\n10. Duzu a Seetan dwazole tiale a, na adenle boni azo ɔ?\n10 Amaa yɛade deɛ mɔɔ ɔti Nyamenle maa amaneɛnwunlɛ nwo adenle abo la, ɔwɔ kɛ yɛzuzu mekɛ mɔɔ amaneɛnwunlɛ bɔle ɔ bo la anwo. Mekɛ mɔɔ Seetan manle Adam nee Yive yɛle Gyihova anwo anzosesebɛ la, edwɛkɛ titile bie dwazole. Seetan andwazo antia Gyihova tumi. Seetan bɔbɔ ze ye kɛ Gyihova tumi ɛnlɛ ɛweɛne. Emomu, Seetan manle Gyihova adenle mɔɔ ɔlɛ ɔdi tumi la anwo a rale edwɛkɛ a. Ɔluakɛ Seetan hanle kɛ Nyamenle le adalɛ na ɔfa ninyɛne mgbalɛ ɔsie ye menli la ati, ɔlale ye ali kɛ Gyihova ɛnle neavolɛ kpalɛ. (Mɔlebɛbo 3:2-5) Seetan hilele kɛ alesama bahola ahwe bɛ nwo avi Nyamenle tumililɛ bo na bɛali boɛ. Ɛnee ɛhye le Gyihova tumililɛ, adenle mɔɔ ɔlɛ ɔdi tumi la anwo dwazotia.\n11. Duzu ati a Gyihova anzɛkye atuadelɛma ne wɔ Yidɛn ɛkɛ ne ala ɛ?\n11 Adam nee Yive dwazole tiale Gyihova. Ɛnee bɛlɛka kɛ: ‘Yɛmkpondɛ kɛ Gyihova yɛ yɛ Neavolɛ. Yɛbahola yɛazi yɛ ti anwo kpɔkɛ wɔ mɔɔ le kpalɛ nee mɔɔ ɛnle kpalɛ la anwo.’ Ɛnee adenle boni azo a, Gyihova baziezie zɔhane edwɛkɛ ne a? Ɛnee kɛzi ɔbahola yeamaa abɔdeɛ mɔɔ ze nrɛlɛbɛ la anwu kɛ ye adenle ɛdeɛ ne le kpalɛ na atuadelɛma ne anva adenle kpalɛ zo ɛ? Bie a awie baha kɛ anrɛɛ ɔwɔ kɛ Nyamenle sɛkye atuadelɛma ne na ɔbɔ menli fofolɛ. Noko akee, ɛnee ɔle Gyihova atiakunlukpɔkɛ kɛ Adam nee Yive abozoamra bayi azɛlɛ ne azo, na ɛnee ɔkpondɛ kɛ bɛtɛnla azɛlɛ ye azo paladaese nu. (Mɔlebɛbo 1:28) Gyihova di ye atiakunlukpɔkɛ nwo gyima dahuu. (Ayezaya 55:10, 11) Saa ɛye yemɔ ɛsie ahane a, atuadelɛma ne mɔɔ ɛnee ɔbaye bɛ yeavi Yidɛn la ɛnrɛhola ɛnrɛziezie Gyihova adenle mɔɔ ɔlɛ ɔdi tumi la anwo edwɛkɛ ne mɔɔ rale la.\n12, 13. Yɛ deɛ mɔɔ ɔti Gyihova ɛmaa Seetan adenle ɛmaa yeyɛ ewiade ɛhye azo neavolɛ nee deɛ mɔɔ ɔti Nyamenle ɛmaa alesama adenle bɛzie bɛ nwo la anwo neazo.\n12 Maa yɛzuzu neazo bie anwo yɛnlea. Fa ye kɛ kilehilevolɛ bie ɛlɛkile ye ngakula kɛzi bɛbu mgbonda bie mɔɔ yɛ se la. Sukoavoma ne anu ko mɔɔ ze nwoma noko ɔte atua la ka kɛ adenle mɔɔ kilehilevolɛ ne ɛlɛfa zo abu mgbonda ne la ɛnle kpalɛ. Atuadelɛnli ɛhye kile kɛ kilehilevolɛ ne ɛnyɛ deɛ na ɔdaye a ɔze adenle kpalɛ mɔɔ ɔwɔ kɛ bɛfa zo bɛbu mgbonda ne a. Sukoavoma ne bie mɔ dwenle kɛ mɔɔ ɔlɛka la le nɔhalɛ na bɛdabɛ noko bɛte atua. Boni a ɔwɔ kɛ kilehilevolɛ ne yɛ a? Saa ɔfoa atuadelɛma ne ɔfi sukulu sua ne anu a, duzu a sukoavoma ne mɔɔ ɛha la baha a? Asoo bɛnrɛlie bɛnrɛli kɛ bɛ gɔnwo sukoavo ne nee bɛdabɛ mɔɔ bɛboka ɔ nwo la edwɛkɛ ne le nɔhalɛ ɔ? Wɔannea a sukoavoma mɔɔ ɛha mɔɔ wɔ sukulu ɛkɛ ne la amuala ɛnrɛbu kilehilevolɛ ne na bɛbadwenle kɛ ɔsulo kɛ awie kɛnwu kɛ ɔnze debie. Na fa ye kɛ kilehilevolɛ ne maa atuadelɛnli ne adenle kɛ ɔhile sukoavoma ne kɛzi ɔbabu mgbonda ne la ɛ.\nAsoo sukoavo ne ɛbe ɛdɛla kilehilevolɛ ne?\n13 Mɔɔ Gyihova ɛyɛ la le kɛ mɔɔ anrɛɛ kilehilevolɛ ne bayɛ la. Kakye kɛ tɛ Yidɛn atuadelɛma ne angomekye a ɛnee bɛ nwo wɔ edwɛkɛ ne anu a. Ɛnee anwumabɔvolɛma mgbe mgbe ɛlɛnea. (Dwobu 38:7; Daneɛle 7:10) Ɛnee kɛzi Gyihova bali atuadelɛ ne anwo gyima la baha anwumabɔvolɛma zɔhane mɔ nee abɔdeɛ mɔɔ ze nrɛlɛbɛ la kɔsɔɔti. Yemɔti, boni a Gyihova ɛyɛ a? Yemaa Seetan adenle yemaa yehile kɛzi ɔbali alesama anwo zo la. Nyamenle eza ɛmaa alesama adenle yemaa bɛzie bɛ nwo wɔ Seetan adehilelɛ bo.\n14. Nvasoɛ boni a ɛvi kpɔkɛ mɔɔ Gyihova ɛzi kɛ ɔmaa alesama adenle yeamaa bɛanlea bɛ nwo zo la anu ɛra ɛ?\n14 Kilehilevolɛ ne mɔɔ wɔ neazo ne anu la ze kɛ atuadelɛnli ne nee sukoavoma mɔɔ bokale ɔ nwo la anva adenle kpalɛ zo. Noko eza ɔze kɛ saa ɔmaa bɛ adenle ɔmaa bɛkile mɔɔ bɛkpondɛ kɛ bɛyɛ la a, ɔbaboa sukoavoma ne amuala. Saa atuadelɛma ne angola mgbonda ne bu a, sukoavoma mɔɔ di nɔhalɛ la amuala bɛanwu ye kɛ kilehilevolɛ ne angomekye a fɛta kɛ ɔgyinla bɛ nyunlu ɔkilehile bɛ a. Saa amozii, kilehilevolɛ ne foa atuadelɛnli biala fi sukulu ɛkɛ ne a bɛbade ɔ bo. Zɔhane ala a, Gyihova ze kɛ ɔbayɛ nvasoɛ yeamaa alesama mɔɔ di nɔhalɛ nee anwumabɔvolɛ ne mɔ kɛ bɛkɛnwu kɛ Seetan nee ɔ gɔnwo mɔ atuadelɛma ne ɛli aze, na alesama ɛnrɛhola bɛ nwo zo nea a. Bɛbanwu nɔhalɛ edwɛkɛ mɔɔ anwo hyia mɔɔ Gyɛlɛmaya nwunle ye la: “O [Gyihova, NW] meze kɛ sonla ɔdaye ɔnlɛ ɔ nwo; sonla ɔdaye ɔnlɛ ye ngoane zo tumi.”—Gyɛlɛmaya 10:23.\n15, 16. (a) Duzu ati a Gyihova ɛmaa amaneɛnwunlɛ adenle ɛmaa yehɔ zo mekɛ tendenle ɛ? (b) Duzu ati a Gyihova ɛtɛsile amumuyɛyɛlɛ adenle ɛ?\n15 Noko akee, duzu ati a Gyihova ɛmaa adenle ɛmaa amaneɛnwunlɛ ɛhɔ zo mekɛ tendenle a? Na duzu ati a ɔnzi ninyɛne mɔɔ ɛnle kpalɛ mɔɔ sisi la adenle ɛ? Suzu ninyɛne nwiɔ mɔɔ kilehilevolɛ ne mɔɔ wɔ neazo ne anu, ɛnrɛyɛ la anwo nea. Mɔɔ lumua, ɔnrɛzi sukoavo atuadelɛnli ne adenle kɛ ɔkɛhilehile mgbondabulɛ ne anu. Mɔɔ tɔ zo nwiɔ, kilehilevolɛ ne ɛnrɛboa atuadelɛnli ne ɛnrɛmaa ɔnrɛbu mgbonda ne. Suzu ninyɛne nwiɔ mɔɔ Gyihova noko ɛzi kpɔkɛ kɛ ɔnrɛyɛ la anwo nea. Mɔɔ lumua, ɔtɛsile Seetan nee bɛdabɛ mɔɔ bɛboka ɔ nwo la adenle kɛ bɛkɛhile kɛ mɔɔ bɛhanle la le nɔhalɛ. Ɛhye ati mekɛ mɔɔ yemaa yegua nuhua la anwo hyia. Wɔ alesama tetedwɛkɛ ɛvolɛ apenle apenle ne anu, bɛzɔ bɛ ti anwo tumililɛ anzɛɛ sonla arane ngakyile bɛnlea. Alesama ɛnyia anyuhɔlɛ wɔ abɔdeɛ nwo nrɛlɛbɛ nee ninyɛne gyɛne nu, noko nzisi, ehyia, amumuyɛyɛlɛ nee konle ɛhɔ zo wɔ adenle ɛtane zo. Yela ali kɛ dasanli tumililɛ ɛkpo aze.\n16 Mɔɔ tɔ zo nwiɔ, Gyihova ɛtɛboale Seetan kɛ ɔli ewiade ɛhye azo tumi. Kɛ neazo la, saa Nyamenle si amumuyɛyɛlɛ adenle a, asoo ɔnrɛhile kɛ ɔdi ɔboa atuadelɛma ne ɔ? Asoo anrɛɛ Nyamenle ɛnrɛmaa menli ɛnrɛdwenle kɛ alesama kola nea bɛ nwo zo mɔɔ esiane ɛnvi nuhua ɛmba a? Saa Gyihova yɛ ye zɔ a, anrɛɛ ɔbahile kɛ ɔdi ɔboa adalɛbɔlɛ ne. Noko akee, “Nyamenle ɛnrɛbɔ adalɛ ɛlɛ.”—Hibuluma 6:18.\n17, 18. Duzu a Gyihova bayɛ ye wɔ ngyegyelɛ mɔɔ vi alesama tumililɛ wɔ Seetan tumi bo la anu ɛra la anwo a?\n17 Na ngyegyelɛ ne mɔɔ ɛhɔ zo wɔ mekɛ tendenle ne mɔɔ bɛdele atua bɛtiale Nyamenle la anu la ɛ? Ɔwɔ kɛ yɛkakye kɛ Gyihova le Tumivolɛ Bedevinli. Yemɔti, ɔbahola yɛɛ ɔbaye mɔɔ ɛvi alesama amaneɛnwunlɛ ne anu ɛra la yeavi ɛkɛ. Kɛmɔ yɛlumua yɛzukoa la bɛbahakyi yɛ azɛlɛ ne mɔɔ bɛzɛkye ye la bɛayɛ ye Paladaese. Bɛbalua Gyisɛse ɛkpɔnelɛ afɔlebɔlɛ ne anu diedi zo bɛaye mɔɔ vi ɛtane nu ba la bɛavi ɛkɛ, na bɛalua ewudwazo ne azo bɛaye ngyegyelɛ mɔɔ ewule fa ba la bɛavi ɛkɛ. Ɛhye ati Nyamenle bava Gyisɛse ali gyima ‘azɛkye Abɔnsam gyima biala mɔɔ yeli la.’ (1 Dwɔn 3:8) Gyihova bamaa ɛhye mɔ amuala ara nuhua wɔ mekɛ kpalɛ nu. Yɛ nye die kɛ yeanyɛ ye zɔ ndɛ la, abotane mɔɔ yezi la ɛmaa yɛnyia adenle yɛzukoa nɔhalɛ ne na yɛlɛsonle ye. (2 Pita 3:9, 10) Mekɛ ko ne ala anu, Nyamenle ɛlɛkɔ zo akpondɛ bɛdabɛ mɔɔ bɛkulo kɛ bɛsonle ye la na ɔlɛboa bɛ yeamaa bɛagyinla amaneɛnwunlɛ biala mɔɔ bado bɛ wɔ ewiade ɛtane ɛhye anu la anloa.—Dwɔn 4:23; 1 Kɔlentema 10:13.\n18 Noko bie mɔ babiza kɛ, saa Nyamenle bɔle Adam nee Yive mɔɔ bɛngola bɛnde atua a, asoo anrɛɛ ɔnrɛhola ɔnrɛzi amaneɛnwunlɛ ɛhye mɔ amuala adenle? Amaa yɛaye kpuyia ɛhye anloa la, ɔwɔ kɛ ɛkakye ahyɛlɛdeɛ bie mɔɔ sonle bolɛ mɔɔ Gyihova ɛva ɛmaa wɔ la.\nNyamenle baboa wɔ amaa wɔagyinla amaneɛnwunlɛ nloa\n19. Ahyɛlɛdeɛ mɔɔ sonle bolɛ la boni a Gyihova ɛva ɛmaa yɛ a, na duzu ati a ɔwɔ kɛ yɛ nye sɔ ye a?\n19 Kɛmɔ yɛnwunle ye wɔ Tile 5 ne la, bɛbɔle alesama mɔɔ bɛkola bɛkpa mɔɔ bɛkulo. Asoo ɛze kɛ zɔhane ahyɛlɛdeɛ ne si sonle bolɛ la ɔ? Nyamenle ɛbɔ nane nane dɔɔnwo, na ɛhye mɔ dua nganeɛdelɛ zo a yɛ bɛ ninyɛne a. Sonla ɛyɛ milahyinli bie mɔ mɔɔ di adehilelɛ zo noko bɛngola bɛnzi bɛ ti anwo kpɔkɛ. Saa Nyamenle yɛle yɛ zɔhane a asoo anrɛɛ yɛ nye balie? Kyɛkyɛ, yɛ nye die kɛ yɛlɛ adenle yɛkpa sonla holɛ mɔɔ yɛkulo kɛ yɛyɛ, ɛbɛla mɔɔ yɛkulo kɛ yɛbɔ, agɔnwolɛ mɔɔ yɛfa, nee mɔɔ bokɛboka nwolɛ la. Yɛ nye die kɛ yɛkɛnyia fanwodi, na mɔɔ Nyamenle kpondɛ kɛ yɛ sa ka ye la ɛne.\n20, 21. Kɛzi yɛbahola yɛava ahyɛlɛdeɛ ne mɔɔ maa yɛkola yɛkpa mɔɔ yɛkulo la yɛali gyima wɔ adenle kpalɛ zo ɛ, na duzu ati a ɔwɔ kɛ yɛyɛ ye zɔ a?\n20 Gyihova anye ɛnlie ɛzonlenlɛ mɔɔ ɛnvi ahonle nu la anwo. (2 Kɔlentema 9:7) Kɛ neazo la: Boni a awovolɛ anye balie nwo a—kakula mɔɔ ka kɛ “meda wɔ ase” ɔluakɛ bɛha bɛhile ye kɛ ɔha, anzɛɛ mɔɔ ɔdaye mumua ne ɔfi ye ahonle nu ɔka la ɔ? Yemɔti kpuyia ne ba ye kɛ, kɛzi ɛbava adenle mɔɔ Gyihova ɛva ɛmaa wɔ kɛ ɛkpa mɔɔ ɛkulo la wɔali gyima ɛ? Seetan, Adam, yɛɛ Yive anva ɛhye anli gyima wɔ adenle kpalɛ zo. Bɛkpole Gyihova Nyamenle. Duzu a ɛbayɛ a?\n21 Ɛlɛ adenle ɛfa ahyɛlɛdeɛ nwanwane ne mɔɔ maa ɛkola ɛkpa mɔɔ ɛkulo la ɛdi gyima kpalɛ. Ɛbahola wɔaboka menli mgbe mgbe mɔɔ wɔ Gyihova afoa la anwo. Bɛmaa Nyamenle anye die ɔluakɛ bɛbɔ mɔdenle bɛmaa Seetan yɛ adalɛ yɛɛ neavolɛ mɔɔ ɔnnea menli nwo zo kpalɛ a. (Mrɛlɛbulɛ 27:11) Ɛdawɔ noko ɛbahola wɔalua ɛbɛla kpalɛ mɔɔ ɛbabɔ la azo wɔayɛ zɔ. Bɛbahilehile ɛhye anu wɔ tile bieko mɔɔ doa zolɛ la anu.\nTɛ Nyamenle a fa ninyɛndane mɔɔ si ewiade la ba a.—Dwobu 34:10.\nƆluakɛ Seetan hanle kɛ Nyamenle le adalɛ na Ɔfa ninyɛne mgbalɛ Ɔsie Ye menli la ati, ɔmanle adenle mɔɔ Gyihova lɛ di tumi la anwo rale edwɛkɛ.—Mɔlebɛbo 3:2-5.\nGyihova balua ɔ Ra ne mɔɔ le Mɛzaya Belemgbunlililɛ ne azo Belemgbunli la anwo zo apɛ alesama amaneɛnwunlɛ kɔsɔɔti nee mɔɔ vi nu ba la abo.—1 Dwɔn 3:8.


2 Samoɛle 18 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Tɔ Zo Nwiɔ 18:1-33\nAbesalɛm anwo zo konimlilɛ nee ye ewule (1-18)\nBɛha Abesalɛm ewule ne bɛhile Devidi (19-33)\n18 Akee Devidi dianle menli mɔɔ nee ye lua la na ɔmaanle mgbanyima nleanle menli apenle apenle nee menli ɛya ɛya nwo zo.+ 2 Na Devidi hyɛle menli ne anu ekpunli nsa na ɔvale ko ɔwulale Dwowabe+ asa anu, ɔvale ko ɔwulale Zɛluaya+ ara Abehyae+ mɔɔ le Dwowabe adiema la asa anu na ɔvale ko ɔwulale Gatenli Yetaye+ asa anu. Akee belemgbunli ne zele menli ne kɛ: “Medame noko me nee bɛ bahɔ.” 3 Noko bɛhanle kɛ: “Mmakɔ bie,+ ɔluakɛ saa yɛnriandi a, bɛnrɛdwenle yɛ nwo;* yɛɛ saa yɛ nuhua foa ko wu a, bɛnrɛdwenle yɛ nwo, ɔboalekɛ ɛsonle bolɛ kɛ yɛ nuhua 10,000 la.+ Ɔti ɔle kpalɛ kɛ ɛbava moalɛ wɔavi sua ne azo wɔarɛlɛ yɛ.” 4 Belemgbunli ne zele bɛ kɛ: “Debie biala mɔɔ bɛnea a ɔle kpalɛ la, mebayɛ.” Ɔti belemgbunli ne gyinlanle suakpole ne anlenkɛ kpole ne anwo, na menli ne hɔle ye ɛya ɛya nee apenle apenle. 5 Akee belemgbunli ne vale edwɛkɛ ɛhye dole Dwowabe nee Abehyae yɛɛ Yetaye anyunlu kɛ: “Bɛ nee kpavolɛ Abesalɛm ɛli ye kɛnlɛma ɛmaa me.”+ Mɔɔ belemgbunli ne hanle Abesalɛm anwo edwɛkɛ hilele mgbanyima ne mɔ amuala la, menli ne kɔsɔɔti dele. 6 Menli ne hɔle kpɔkɛ ne anu kɛ bɛkayia Yizilayɛma, na konle ne zile wɔ Yifelaem kpɔkɛ ne anu.+ 7 Devidi+ azonvolɛ ne mɔ lile Yizilayɛma+ anwo zo konim wɔ ɛkɛ, na bɛhunle menli dɔɔnwo kenle zɔhane—menli 20,000. 8 Konle ne dɛlɛle hɔle maanzinli ne anu amuala. Menli dɔɔnwo noko wule kpɔkɛ ne anu dɛlale menli mɔɔ dɔle dadeɛ nloa kenle zɔhane la. 9 Akee Abesalɛm nwunle kɛ Devidi azonvolɛ ne mɔ ɛlɛba arayia ye. Ɛnee Abesalɛm de ɛkpɔnwɔndua* zo, na ɛkpɔnwɔndua ne hɔvale baka kpole bie mɔɔ lɛ ngane buzuu la abo, na ɔ ti hɔtosale baka kpole ne ngane ne anu, yemɔti ɔzinzele anwomanyunlu* na ɛkpɔnwɔndua ne mɔɔ ɔde zo la pɛle nu hɔle. 10 Awie nwunle ye na ɔhɔhanle ɔhilele Dwowabe+ kɛ: “Nea! Menwu Abesalɛm kɛ ɔhenda baka kpole bie azo.” 11 Dwowabe buale nrenyia ne mɔɔ nwunle ye la kɛ: “Saa ɛnwunle ye a, ɛnee duzu ati a wɔambɔ ye wɔangu ye ɛkɛ ne ala ɛ? Anrɛɛ mebava anyelielɛ meamaa wɔ dwɛtɛ fufule bulu nee bɛlɛte.” 12 Noko nrenyia ne zele Dwowabe kɛ: “Saa bɛmaa me dwɛtɛ fufule 1,000 bɔbɔ a, menrɛhola menrɛva me sa menrɛha belemgbunli ne ara ne, ɔluakɛ yɛdele kɛ belemgbunli ne hanle ɔ nwo edwɛkɛ hilele ɛdawɔ nee Abehyae yɛɛ Yetaye kɛ, ‘Bɛ nuhua ko biala ɛnlea kpavolɛ Abesalɛm boɛ.’+ 13 Saa meandie yɛɛ mengunle ye a,* anrɛɛ kɛ ɔde ye biala la belemgbunli ne bade yɛɛ anrɛɛ ɛnrɛbɔ me nwo bane.” 14 Na Dwowabe hanle kɛ: “Menrɛzɛkye mekɛ bieko wɔ ɛ nwo!” Ɔti ɔvale mbaka nsa mɔɔ bɛzinzi ɔ nloa la* ɔlɛle ɔ sa nu na ɔvale ɔhɔwowɔle Abesalɛm akɛnra zo* wɔ mekɛ mɔɔ ɔ nye gyi zo na ɔhenda baka kpole ne azo la. 15 Akee azonvolɛ bulu mɔɔ soa Dwowabe konle ninyɛne ne la rabobɔle Abesalɛm too ɔwule.+ 16 Akee Dwowabe bɔle aweɛne ne, na menli ne gyakyile Yizilayɛma ɛvoanlɛ; Dwowabe maanle bɛgyakyile konle ne. 17 Bɛyele Abesalɛm na bɛvuandinle ye bɛdole kuma kpole bie anu wɔ kpɔkɛ ne anu na bɛhuohuanle awolɛ edukue kpole bie wɔ ɔ nwo zo.+ Na Yizilayɛma kɔsɔɔti nriandile hɔle bɛ azua nu. 18 Mekɛ mɔɔ Abesalɛm de aze la, ɔyɛle pila bie na ɔkpɔnlanle ye wɔ Belemgbunli Bɔnza ne anu+ ɔmaanle ɔ nwo, ɔluakɛ ɔhanle kɛ: “Menlɛ ralɛ nrenyia mɔɔ bamaa bɛahakye me duma a.”+ Yemɔti ɔvale pila ne ɔdonle ɔ nwo, na bɛvɛlɛle ye Abesalɛm Ngakyedeɛ too yeradwu ɛnɛ. 19 Zeedɔko ara Ahaemaze+ hanle kɛ: “Mesɛlɛ wɔ, maa menriandi mengɔmbɔ belemgbunli ne amaneɛ, ɔluakɛ Gyihova ɛli pɛlepɛle ɛmaa ye na yelie ye yevi ye kpɔvolɛma asa anu.”+ 20 Noko Dwowabe zele ye kɛ: “Tɛ ɛdawɔ a ɛkabɔ amaneɛ ɛnɛ a. Ɛbahola wɔabɔ amaneɛ ne kenle fofolɛ, noko ɛnɛ, tɛ ɛdawɔ a ɛkabɔ amaneɛ ne a, ɔluakɛ belemgbunli mumua ne ara ɛwu.”+ 21 Akee Dwowabe zele Kuhyenli+ bie kɛ: “Kɔha mɔɔ wɔnwu ye la kile belemgbunli ne.” Na Kuhyenli ne bɔle ɔ ti aze maanle Dwowabe na ɔnriandile ɔhɔle. 22 Zeedɔko ara Ahaemaze zele Dwowabe bieko kɛ: “Maa mɔɔ kɛzi biala la ɛzi, mesɛlɛ wɔ maa medame noko menriandi menli Kuhyenli ne anzi.” Noko Dwowabe hanle kɛ: “Me ra, duzu ati a ɛnriandi wɔahɔ wɔ mekɛ mɔɔ amaneɛ biala ɛnle ɛkɛ mɔɔ ɛkabɔ la ɛ?” 23 Ɔhanle ye bieko kɛ: “Maa mɔɔ kɛzi la ɛzi, maa mengɔ.” Ɔti Dwowabe zele ye kɛ: “Nriandi kɔ!” Na Ahaemaze luale adenle ne mɔɔ kɔ Dwɔdan maangyeba ne anu* la azo nriandile na ɔhɔzenle Kuhyenli ne anwo. 24 Ɛnee Devidi de suakpole ne nlenkɛ mgbole nwiɔ ne avinli,+ na sinzavolɛ+ ne hɔle anlenkɛ kpole ne mɔɔ wɔ bane ne anwo la ati zo. Ɔmaanle ɔ nye zo na ɔnwunle kɛ awie bie angome ɛlɛnriandi ara. 25 Ɔti sinzavolɛ ne deanle nu hanle hilele belemgbunli ne. Na belemgbunli ne hanle kɛ: “Saa ɔ ngomekye a, ɛnee ɔ nee amaneɛ lua.” Mɔɔ ɔlɛbikye ɛkɛ ne kpalɛ la, 26 sinzavolɛ ne nwunle kɛ awie bieko ɛlɛnriandi ara. Akee sinzavolɛ ne vɛlɛle ahenle mɔɔ sinza anlenkɛ kpole ne la kɛ: “Nea! Awie bieko angome ɛlɛnriandi ara!” Belemgbunli ne hanle kɛ: “Ɔdaye noko ɔ nee amaneɛ lua.” 27 Sinzavolɛ ne hanle kɛ: “Menwu kɛ ahenle mɔɔ limoa la nriandi kɛ Zeedɔko ara Ahaemaze+ la.” Ɔti belemgbunli ne hanle kɛ: “Ɔle sonlakpalɛ, na ɔlɛfa amaneɛ kpalɛ yeara.” 28 Akee Ahaemaze deanle nu zele belemgbunli ne kɛ: “Debie biala le kpalɛ!” Ɔbɔle ɔ ti aze ɔmaanle belemgbunli ne na ɔbutule ɔ nyunlu aze. Akee ɔhanle kɛ: “Ayɛlɛyelɛ ɛha Gyihova wɔ Nyamenle ne mɔɔ ɛye menli mɔɔ dele me menle belemgbunli anwo atua* la ɛwula ɔ sa nu la!”+ 29 Noko belemgbunli ne bizale kɛ: “Kɛzi debie biala hɔle ye maanle kpavolɛ Abesalɛm ɛ?” Na Ahaemaze hanle kɛ: “Mɔɔ Dwowabe zoanle belemgbunli sonvolɛ ne nee medame la, menwunle begyebegye ne mɔɔ ɛlɛkɔ zo la, noko ɛnee menze deɛ holɛ ko ne.”+ 30 Yemɔti belemgbunli ne hanle kɛ: “Gyinla ahane ɛke.” Yemɔti ɔhɔgyinlanle ahane ɛkɛ. 31 Akee Kuhyenli ne rale,+ na ɔhanle kɛ: “Maa me menle belemgbunli ɛdie nrɛlaleɛ ɛhye: Ɛnɛ, Gyihova ɛli pɛlepɛle ɛmaa wɔ na yelie wɔ yevi menli kɔsɔɔti mɔɔ dele ɛ nwo atua la asa anu.”+ 32 Noko belemgbunli ne bizale Kuhyenli ne kɛ: “Kɛzi debie biala hɔle ye maanle kpavolɛ Abesalɛm ɛ?” Na Kuhyenli ne hanle kɛ: “Maa me menle belemgbunli agbɔvolɛ nee menli kɔsɔɔti mɔɔ dele ɛ nwo atua kɛ bɛyɛ wɔ ɛtane la ɛyɛ kɛ kpavolɛ ne la!”+ 33 Ɛhye gyegyele belemgbunli ne, na ɔhɔle ekpumgbunli ne mɔɔ wɔ anlenkɛ kpole ne ati zo la anu na ɔzunle, mɔɔ ɔlɛkɔ la ɛnee ɔlɛka kɛ: “Me ra Abesalɛm, me ra ye, me ra Abesalɛm! Ɛnee ɛmmaa menwu mengyakyi wɔ, me ra Abesalɛm, me ra ye o!”+\n^ Hibulu aneɛ nu, “bɛnrɛva bɛ ahonle bɛnrɛhɔ zo.”\n^ Hibulu aneɛ nu, “ɔzinzele anwuma nee aze avinli.”\n^ Anzɛɛ “Saa meanli nɔhalɛ na menyɛle debie mentiale ye ɛkɛla a.”\n^ Anzɛɛ ɔkola ɔkile, “ɛda mbaka; atwɛ.” Hibulu aneɛ nu, “mbaka.”\n^ Hibulu aneɛ nu, “ahonle nu.”\n^ Hibulu aneɛ nu, “mɔɔ kɔ maangyeba ne anu.”\n^ Hibulu aneɛ nu, “maanle bɛ sa zo tiale me menle belemgbunli ne.”\n2 Samoɛle 18


Di “Mɔɔ Nyamenle Ɛha Ɛbɔ Nu La” Eni—Maake 10:9 | Debiezukoalɛ\nKENGA YE WƆ Afrikaans Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumule Aneɛ Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Digor Douala Dutch Ecuador Mumule Aneɛ Edo Efik English Esan Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Guadeloupean Creole Guarani Guatemala Mumule Aneɛ Gujarati Gun Haitian Creole Hausa Herero Hibulu Hiligaynon Hindi Hiri Motu Honduras Mumule Aneɛ Hungarian Hungary Mumule Aneɛ Ibanag Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Jula Kabiye Kabuverdianu Kamba Kannada Kekchi Kenya Mumule Aneɛ Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Latvian Lingala Lithuanian Low German Luganda Lunda Luo Luvale Macedonian Malagasy Malawi Mumule Aneɛ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaragua Mumule Aneɛ Norwegian Nzema Okpe Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Bolivia) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin Spain Mumule Aneɛ Spanish Sranantongo Swahili Swahili (Congo) Swati Swedish Tagalog Taiwan Mumule Aneɛ Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuela Mumule Aneɛ Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\n“Mɔɔ Nyamenle ɛha ɛbɔ nu la, mmamaa awie biala kpakye nu.”—MAAKE 10:9.\nEDWƐNE: 131, 132\nAdwenle boni a Gyihova nee Gyisɛse lɛ ye wɔ agyalɛ nwo a?\nDuzu a Ngɛlɛlera ne ka kɛ bɛkola bɛgyinla zo bɛbɔ ewole a, noko duzu ati a bie mɔ ɛmbɔ ewole a?\nFolɛdulɛ boni a ɔwɔ kɛ awie mɔɔ ɛlɛdwenle agyalɛ nu ɛtetelɛ nwo la suzu nwo a?\n1, 2. Duzu a ɔwɔ kɛ Hibuluma 13:4 ka yɛ maa yɛyɛ a?\nƐ NYE die kɛ ɛbali Gyihova eni ɔ? Ɔda ali kɛ ɛkulo! Ɔfɛta kɛ ɛdi ye eni, na yebɔ ɛwɔkɛ kɛ ɔdaye noko ɔbali wɔ eni. (1 Sa. 2:30; Mrɛ. 3:9; Yek. 4:11) Ɔkulo kɛ ɛdi menli le kɛ maanle mgbanyima noko eni. (Wlo. 12:10; 13:7) Noko debie bie wɔ ɛkɛ mɔɔ ɔwɔ kɛ yɛdi ye eni kpalɛ a. Yemɔ a le agyalɛ.\n2 Ɛzoanvolɛ Pɔɔlo hɛlɛle kɛ: “Bɛli agyalɛ eni, na bɛmmagua agyalɛ ɛkpa ne anwo evinli.” (Hib. 13:4) Tɛ agyalɛ nwo edwɛkɛ bie ala a ɛnee Pɔɔlo ɛlɛka a. Emomu, tɛkese zɔhane ɛlɛmaa Kilisienenli biala anwosesebɛ kɛ, ɔbu agyalɛ kɛ ɔsonle bolɛ. Asoo kɛ ɛbu agyalɛ la ɛne, titili wɔ agyalɛ ne, saa wɔgya a?\n3. Agyalɛ nwo folɛdulɛ kpalɛ boni a Gyisɛse vale maanle a? (Nea mɔlebɛbo nvoninli ne.)\n3 Saa ɛbu agyalɛ kɛ ɔsonle bolɛ a, ɛnee ɛlɛdi neazo kpalɛ bie anzi. Gyisɛse bule agyalɛ bie. Mɔɔ Falasiima ne bizale Gyisɛse ewolebɔlɛ nwo edwɛkɛ la, ɔhwenle bɛ adwenle ɔhɔle mɔɔ Nyamenle hanle vanenle agyalɛ mɔɔ limoa anwo la azo: “Ɛhye ati nrenyia bagyakyi ye papa nee ye mame ɛkɛ, na bɛ mu nwiɔ bɛayɛ nwonane ko.” Gyisɛse doale zo kɛ: “Mɔɔ Nyamenle ɛha ɛbɔ nu la, mmamaa awie biala kpakye nu.”—Kenga Maake 10:2-12; Mɔl. 2:24.\n4. Agyalɛ nwo neazo boni a Gyihova yɛle a?\n4 Gyisɛse liele dole nu kɛ Nyamenle a hyehyɛle agyalɛ a, ɔti ɔzile zo kɛ ɔwɔ kɛ ɔtɛnla ɛkɛ dahuu. Nyamenle anga angile Adam nee Yive kɛ bɛbahola bɛabɔ ewole. Nrenyia ko nee raalɛ ko agyalɛ nwo neazo a Nyamenle yɛle ye wɔ Yidɛn a, “bɛ mu nwiɔ” bɛbabɔ nu bɛadɛnla dahuu.\nNINYƐNE MƆƆ VALE NZENZALEƐ RALE AGYALƐ NU LA\n5. Kɛzi ewule ka agyalɛ ngyehyɛleɛ ne ɛ?\n5 Noko, ɛze ɔ, Adam ɛtane ne vale nzenzaleɛ rale. Ko a le ewule mɔɔ ka agyalɛ la. Yɛkola yɛnwu ɛhye wɔ mɔɔ ɛzoanvolɛ Pɔɔlo hanle wɔ mekɛ mɔɔ ɔkilehile nu kɛ Kilisienema ɛnle Mosisi Mɛla ne abo la. Ɔhanle kɛ ewule a pɛ agyalɛ ne azo a, na nrenyia anzɛɛ raalɛ ne bahola agya bieko nzinlii.—Wlo. 7:1-3.\n6. Kɛzi Mosisi Mɛla ne lale adwenle mɔɔ Nyamenle lɛ ye wɔ agyalɛ nwo la ali ɛ?\n6 Mɛla mɔɔ Nyamenle vale maanle Yizilayɛma la hanle agyalɛ nwo edwɛkɛ dɔɔnwo. Mɛla ne maanle mraalɛ dɔɔnwo agyalɛ nwo adenle, nyɛleɛ zɔhane hɔle zo kolaa na Nyamenle ava Mɛla ne amaa Yizilayɛma. Noko, bɛvale nwolɛ mɛla bɛmaanle, amaa bɛanva bɛanli gyima wɔ adenle ɛtane zo. Kɛ neazo la, saa Yizilayɛnli gya akɛlɛ bie na nzinlii ɔgya raalɛ bieko a, ɔnle kɛ ɔbu ɔ nye ɔgua aleɛ nee adɛladeɛ mɔɔ ɔ ye kpanyinli ne hyia yɛɛ mɔɔ ɔfɛta kɛ ɔfa ɔmaa ye wɔ nla nu la azo. Ɛnee Nyamenle kulo kɛ ɔbɔ ɔ nwo bane na ɔnea ye. (Ade. 21:9, 10) Yɛnle Mɛla ne abo, noko ɔmaa yɛnwu Gyihova adwenle wɔ agyalɛ nwo. Asoo yemɔ ɛmmaa ɛnnwu kɛ ɔwɔ kɛ ɛbu agyalɛ ɔ?\n7, 8. (a) Duzu a Mɛla ne 24:1, hanle vanenle ewolebɔlɛ nwo a? (b) Kɛzi Gyihova bu ewolebɔlɛ ɛ?\n7 Duzu a Mɛla ne hanle ye wɔ ewolebɔlɛ nwo a? Nyamenle bu agyalɛ kɛ ɔsonle bolɛ kpalɛ; noko ɔmaanle ewolebɔlɛ nwo adenle. (Kenga Mɛla ne 24:1.) Ɛnee Yizilayɛnli nrenyia bahola abɔ ɔ ye ewole, saa “ɔnwu kɛ raalɛ ne ɛnli ɔ nwo eni a.” Mɛla ne angile ‘ɔ nwo eni mɔɔ ɔnli’ la anu. Ɔbayɛ debie mɔɔ yɛ anyiemgba anzɛɛ anyebolo wɔ nu, tɛ edwɛkɛ biala. (Mɛla 23:14) Ɔyɛ alɔbɔlɛ kɛ, wɔ Gyisɛse mekɛ zo ɛnee Dwuuma dɔɔnwo bɔ bɛ ye mɔ ewole “wɔ edwɛkɛ biala anwo.” (Mat. 19:3) Yɛngulo kɛ yɛsukoa bɛ.\n8 Ngapezonli Malakae lale adwenle mɔɔ Nyamenle lɛ ye wɔ ewolebɔlɛ nwo la ali. Mekɛ zɔhane ɛnee mrenyia fa anyebolo bɔ “mraalɛ mɔɔ bɛgyale bɛ bɛ mgbavolɛ nu” ewole, amaa bɛagya awozonlezonlenlɛ mraalɛ mɔɔ le mbɛlɛra la. Malakae lale adwenle mɔɔ Nyamenle lɛ wɔ ɛhye anwo la ali kɛ: “Mekyi ewolebɔlɛ.” (Mal. 2:14-16) Ɛhye nee mɔɔ Baebolo ne ka ye wɔ agyalɛ mɔɔ limoa anwo la yia: ‘Nrenyia bava ɔ nwo abɔ ɔ ye anwo kyengye, na bɛ mu nwiɔ bɛabɔ nu bɛayɛ nwonane ko.’ (Mɔl. 2:24) Gyisɛse zile adwenle mɔɔ ɔ Ze lɛ wɔ agyalɛ nwo la azo kɛ: “Mɔɔ Nyamenle ɛha ɛbɔ nu la, mmamaa awie biala kpakye nu.”—Mat. 19:6.\nKɛzi Nyamenle Nee Yizilayɛma Mɔɔ Zɛkyele Agyalɛ Lile La\nYizilayɛma nee Dwudama amuala anli nɔhalɛ ammaa Gyihova. Bɛ nee maanle mɔɔ sonle awozonle la yɛle ngyekyeleɛ na bɛzonlenle awozonle. Kɛmɔ ‘bɛzonlenle awolɛ nee mbaka na bɛdonle awuvolɛvalɛ mɛla ne’ la ati, Nyamenle deanle bɛ. (Gyɛ. 2:13, 20; 3:1-3, 9; fa toto Yizikeɛle 16:28; Gyemise 4:4 anwo.) Kɛmɔ bɛangakyi na bɛhɔle zo bɛyɛle kɛ ‘agyalɛ raalɛ mɔɔ bɔ tuutuu ɛbɛla’ la ati, Nyamenle zile nwolɛ kpɔkɛ. Ɔhanle kɛ: “Yizilayɛ anli nɔhalɛ na ɔdonle awuvolɛvalɛ mɛla ne la ati membɔle ye ewole na menvoanle ye.”—Gyɛ. 3:6-8.\nDEBIE KO ALA A BƐKOLA BƐGYINLA ZO BƐBƆ EWOLE A\n9. Kɛzi ɔwɔ kɛ yɛte Gyisɛse edwɛkɛ mɔɔ wɔ Maake 10:11, 12 la abo ɛ?\n9 Bie a awie babiza kɛ, ‘Asoo debie wɔ ɛkɛ mɔɔ Kilisienenli bahola agyinla zo abɔ ewole na yeagya fofolɛ ɔ?’ Gyisɛse hanle ewolebɔlɛ nwo edwɛkɛ kɛ: “Awie biala mɔɔ kɛbɔ ɔ ye ewole na ɔkɛgya fofolɛ la ɛzɛkye agyalɛ, yeyɛ ɛtane yetia ɔ ye, na saa raalɛ bɔ ɔ hu ewole na nzinlii ɔkɔ agyalɛ fofolɛ a, ɛnee yezɛkye agyalɛ.” (Maake 10:11, 12; Luku 16:18) Nɔhalɛ nu, ɛnee Gyisɛse bu agyalɛ, na ɔkulo kɛ awie mɔ noko yɛ zɔ. Nrenyia anzɛɛ raalɛ mɔɔ ɔ nye fuu ɔkɛbɔ ɔ ye anzɛɛ ɔ hu mɔɔ di nɔhalɛ ewole na ɔkɛgya fofolɛ la ɛzɛkye agyalɛ. Ɛhye le zɔ, ɔluakɛ saa awie bɔ ɔ ye anzɛɛ ɔ hu ewole a, ɔngile kɛ amgba bɛpɛ agyalɛ ne anu. Wɔ Nyamenle anye zo, bɛtɛde “nwonane ko.” Bieko, Gyisɛse hanle kɛ, nrenyia mɔɔ kɛbɔ ɔ ye mɔɔ di nɔhalɛ ewole la bahola amaa yeazɛkye agyalɛ. Adenle boni azo? Mekɛ zɔhane, raalɛ mɔɔ bɛkɛbɔ ye ewole la banyia ɛhulolɛ kɛ ɔgya fofolɛ amaa yeanyia moalɛ wɔ ezukoa afoa nu. Ɛhye noko le agyalɛzɛkyelɛ.\nMɔɔ Baebolo Ne Maa Adenle Kɛ Bɛkola Bɛgyinla Zo La\nGyisɛse hanle ye fane nwiɔ kɛ, debie mɔɔ awie kola gyinla zo bɔ ewole na ɔgya fofolɛ la a le por·neiʹa. Duzu a Giliki edwɛkɛkpɔkɛ ne abo kile a? Por·neiʹa, kile nla nu ɛbɛlatane mɔɔ kɔ zo wɔ agyalɛ mɔɔ Baebolo ne die to nu anzi la. Agyalɛzɛkyelɛ, tuutuu ɛbɛla, bɛdabɛ mɔɔ bɛtɛgyale mɔɔ bɛ nee bɛ nwo da yɛɛ awie mɔɔ ɔnle bɛ ye anzɛɛ bɛ hu anwo mɔɔ bɛtafe anzɛɛ bɛfa bɛdi nwɔhoa nee ɔ nzi mɔɔ bɛfa boka nwo la.—Nea The Watchtower, July 15, 2006, “Questions From Readers.”\n10. Duzu a Kilisienenli bahola agyinla zo abɔ ewole na yeagya fofolɛ a?\n10 Gyisɛse hanle debie mɔɔ awie bahola agyinla zo abɔ ewole la anwo edwɛkɛ kɛ: “Meka meahile bɛ kɛ, awie biala mɔɔ tɛ adwɔmane ɛbɛla ti [Giliki aneɛ nu, por·neiʹa], ɔkɛbɔ ɔ ye ewole na ɔkɛgya fofolɛ la ɛzɛkye agyalɛ.” (Mat. 19:9) Ɔhanle edwɛkɛ ko ne ala wɔ ye Boka Zo Ɛdendɛlɛ ne anu. (Mat. 5:31, 32) Wɔ tɛkese nwiɔ ɛhye anu, Gyisɛse hanle “adwɔmane ɛbɛla” nwo edwɛkɛ. Zɔhane edwɛkɛ ne fale nla nu ɛbɛlatane ngakyile mɔɔ kɔ zo wɔ agyalɛ nzi la anwo: agyalɛzɛkyelɛ, tuutuulilɛ, nla nu ngitanwolilɛ mɔɔ kɔ zo wɔ menli mɔɔ bɛtɛgyale avinli, menli mɔɔ bɛ awodeɛ le ko nla yɛɛ menli mɔɔ nee nane da la. Kɛ neazo la, saa agyalɛ nrenyia fa ɔ nwo wula nla nu ɛbɛlatane nu a, ɔ ye bahola azi kpɔkɛ kɛ ɔbɔ ewole anzɛɛ ɔnrɛyɛ zɔ. Saa raalɛ ne bɔ ɔ hu ewole a, agyalɛ ne bara awieleɛ wɔ Nyamenle anye zo.\n11. Kɛmɔti a Kilisienenli mɔɔ ɔ hu anzɛɛ ɔ ye ɛbɔ nla nu ɛbɛlatane la bahola azi kpɔkɛ kɛ ɔnrɛbɔ ewole ɛ?\n11 Noko Gyisɛse anga kɛ saa awie ɔ hu anzɛɛ ɔ ye bɔ nla nu ɛbɛlatane (por·neiʹa) a, kɛ ɔde ye biala la ɔwɔ kɛ bɛbɔ ewole. Kɛ neazo la, raalɛ ne bahola azi kpɔkɛ kɛ ɔtɛnla agyalɛ ne anwo, ɔnva nwo kɛ ɔ hu ɛbɔ ɛbɛlatane la. Bie a ɛnee ɔtɛkulo ye; ɔkulo kɛ ɔfa ɔkyɛ ye na bɛ mu nwiɔ bɛbɔ mɔdenle kɛ bɛmaa agyalɛ ne ayɛ boɛ. Nɔhalɛ nu, saa ɔbɔ ewole na ɔtɛgyale bieko a, ɔbayia ngyegyelɛ bie mɔ. Kɛ neazo la, ye nwonane afoa nu nee ye nla nu ngyianlɛ bahola ayɛ ngyegyelɛ, ɔ nwo bahola ayɛ ye koonwu, ngakula mɔɔ wɔ abusua ne anu la noko ɛ, ɔ ngomekye ɔbahola yeatete bɛ wɔ nɔhalɛ ne anu ɔ? (1 Kɔl. 7:14) Nɔhalɛ nu, nrenyia anzɛɛ raalɛ ne mɔɔ ɛnze nwolɛ bie la bayia ngyegyelɛ kpole.\n12, 13. (a) Duzu a hɔle zo wɔ Hozia agyalɛ ne anu a? (b) Kɛmɔti a Hozia hɔvale Gomɛ bieko ɛ, na duzu a yɛsukoa yɛfi ɛhye anu wɔ agyalɛ nwo a?\n12 Ɛzukoalɛdeɛ kɛnlɛma wɔ ngapezonli Hozia edwɛkɛ ne anu. Nyamenle zele Hozia kɛ ɔgya raalɛ Gomɛ mɔɔ bayɛ ‘tuutuu raalɛ la na ɔwo tuutuu mralɛ.’ Gomɛ “nrenzɛle na ɔwole ralɛ nrenyia” ɔmaanle Hozia. (Hozia 1:2, 3) Nzinlii, ɔwole ralɛ raalɛ nee nrenyia, ɔbayɛ kɛ bɛle tuutuu mralɛ. Ɔnva nwo kɛ Gomɛ zɛkyele agyalɛ fane dɔɔnwo la, Hozia ambɔ ye ewole. Nzinlii, ɔgyakyile Hozia na ɔhɔyɛle akɛlɛ. Noko, eza Hozia hɔvale ye. (Hozia 3:1, 2) Ɛnee Gyihova ɛlɛfa Hozia ayɛ neazo ahile kɛzi Ɔvale Yizilayɛma mɔɔ zɛkyele agyalɛ ɛtane ɔhyɛle bɛ fane dɔɔnwo la. Duzu a yɛsukoa yɛfi ɛhye anu a?\n13 Saa Kilisienenli bie ahu anzɛɛ aye bɔ nla nu ɛbɛlatane a, ɔwɔ kɛ Kilisienenli ne mɔɔ anwo ɛnlɛ edwɛkɛ la si kpɔkɛ. Gyisɛse hanle kɛ, mɔɔ anwo ɛnlɛ edwɛkɛ la bahola abɔ ewole na yeagya fofolɛ. Noko, eza ɔbahola yeava yeahyɛ ye. Ɛhye ɛnle ɛtane. Hozia hɔvale Gomɛ bieko. Mɔɔ Gomɛ ziale rale Hozia ɛkɛ la, ɛnee ɔnle kɛ ɔ nee nrenyia fofolɛ nyia nla nu ngitanwolilɛ. Hozia nee Gomɛ annyia nla nu ngitanwolilɛ wɔ mekɛ bie anu. (Hozia 3:3) Noko nzinlii, ɔbayɛ kɛ Hozia nee ye nyianle nla nu ngitanwolilɛ, ɛhye kile kɛ ɛnee Nyamenle kulo kɛ ɔfa ye menli ne ɛtane ɔkyɛ bɛ na ɔ nee bɛ bɔ nu bieko. (Hozia 1:11; 3:3-5) Kɛzi ɛhye fale agyalɛ nwo ɛnɛ ɛ? Saa Kilisienenli ne mɔɔ anwo ɛnlɛ edwɛkɛ la ambɔ ewole na ɔ nee ɔ hu anzɛɛ ɔ ye nyia nla nu ngitanwolilɛ a, ɔkile kɛ yeva yehyɛ ye. (1 Kɔl. 7:3, 5) Ɛhye bapɛ mɔɔ bɛkola bɛgyinla zo bɛbɔ ewole la anu. Yemɔ anzi, ɔwɔ kɛ agyalɛma ne bɔ mɔdenle kɛ bɛbanyia Nyamenle adwenle wɔ agyalɛ nwo.\nDI AGYALƐ ENI SAA BƆBƆ NGYEGYELƐ WƆ NU A\n14. Kɛ mɔɔ 1 Kɔlentema 7:10, 11 ka la, duzu a bahola azi wɔ agyalɛ nu a?\n14 Ɔwɔ kɛ Kilisienema kɔsɔɔti bɔ mɔdenle bu agyalɛ bie kpalɛ, kɛ mɔɔ Gyisɛse nee Gyihova bu ye la. Noko bie mɔ ɛnyɛ zɔ, ɔluakɛ alesama ɛnli munli. (Wlo. 7:18-23) Ɔti ɔnle kɛ ɔsi yɛ nwo kɛ ɛvoya mɔɔ limoa Kilisienema bie mɔ yiale ngyegyelɛ wɔ bɛ agyalɛ nu la. Pɔɔlo hɛlɛle kɛ, “yelɛ mmagyakyi ɔ hu” anzɛɛ tete agyalɛ nu; noko wɔ tɛnlabelɛ bie mɔ anu, ɛhye si.—Kenga 1 Kɔlentema 7:10, 11.\nKɛzi agyalɛma bahola amaa bɛ agyalɛ agyinla ɛ? (Nea ɛdendɛkpunli 15)\n15, 16. (a) Saa agyalɛma ɛlɛyia ngyegyelɛ a, duzu a ɔwɔ kɛ bɛfa bɛyɛ bɛ bodane a, na duzu ati ɔ? (b) Kɛzi ɛhye fale awie mɔɔ ɔ hu anzɛɛ ɔ ye ɛnle diedinli la anwo ɛ?\n15 Pɔɔlo angilehile mɔɔ fa agyalɛ nu ɛtetelɛ zɛhae ba la anu. Kɛ neazo la, tɛ ngyegyelɛ ne a le kɛ kunli ne bɔle nla nu ɛbɛlatane na ɔmaanle ɔ ye nyianle mɔɔ ɔbagyinla zo yeabɔ ewole na yeagya fofolɛ a. Pɔɔlo hɛlɛle kɛ yelɛ mɔɔ kɛtete agyalɛ ne anu la ‘mmakɔ agyalɛ bieko, saa tɛ ye zɔhane a ɔ nee ɔ hu ɛhɔbɔ nu bieko.’ Ɔti wɔ Nyamenle anye zo, bɛtɛde agyalɛma. Pɔɔlo dule folɛ kɛ, ɔnva nwo mɔɔ vale ngyegyelɛ ne rale la, saa tɛ nla nu ɛbɛlatane a, ɔwɔ kɛ bɛbɔ kpɔkɛ kɛ bɛbabɔ nu bieko. Bɛbahola bɛamaa asafo nu mgbanyima aboa bɛ. Ɔwɔ kɛ mgbanyima ne mɔ gyinla Ngɛlɛlera ne azo tu bɛ folɛ mɔɔ bɛngyinla afoa biala a.\n16 Noko saa nuhua ko ala a le diedinli a, ɔbayia ngyegyelɛ wɔ mekɛ mɔɔ ɔlɛfa Baebolo ngyinlazo yeayɛ gyima la. Saa bɛlɛyia ngyegyelɛ a, agyalɛ nu ɛtetelɛ le ye sɔbelɛ ɔ? Kɛ mɔɔ yɛnwu ye la, Ngɛlɛlera ne ka kɛ nla nu ɛbɛlatane a awie bahola agyinla azo abɔ ewole a, noko ɔnga mɔɔ awie bahola gyinla zo atete agyalɛ nu la anwo edwɛkɛ. Pɔɔlo hɛlɛle kɛ: “Saa raalɛ ɔ hu ɛnle diedinli na ɔkponle zo kɛ ɔ nee ye badɛnla a, ɔmmagyakyi ɔ hu ne.” (1 Kɔl. 7:12, 13) Ɛhye fale yɛ nwo ɛnɛ.\n17, 18. Duzu ati a Kilisienema bie mɔ ɛbɔ mɔdenle ɛdɛnla agyalɛ mɔɔ ngyegyelɛ wɔ nu la anwo a?\n17 Nɔhalɛ nu, wɔ tɛnlabelɛ bie mɔ anu kunli mɔɔ “ɛnle diedinli” la ɛhile kɛ ‘ɔmkponle zo kɛ ɔ nee ɔ ye badɛnla.’ Bie a kunli ne yɛ ɔ ye basabasa dedee ɔmaa ɔte nganeɛ kɛ ye kpɔkɛdelɛ anzɛɛ ye ngoane la esiane nu. Bie a ɔkpo kɛ ɔbanlea ɔ ye nee abusua ne anzɛɛ ɔfa ɔ ye sunsum nu gyinlabelɛ ɔto esiane nu. Wɔ tɛnlabelɛ zɛhae anu, bie a Kilisienenli yelɛ bie bazi kpɔkɛ atete agyalɛ ne anu. Ɔluakɛ, ɔnva nwo biala mɔɔ ɔ hu baha la, ɔ hu ‘ɛmkponle zo kɛ ɔ nee ye badɛnla.’ Noko Kilisienema gyɛne mɔɔ lɛ ngyegyelɛ mɔɔ le kɛ ɛhye bie la ɛnyɛ zɔ; bɛgyinla nu na bɛbɔ mɔdenle kɛ bɛmaa ninyɛne ayɛ boɛ. Duzu ati ɔ?\n18 Saa bɛtete nu bɔbɔ a, bɛtɛde agyalɛma. Ɛhye bamaa bɛ nuhua ko biala ayia ngyegyelɛ, kɛ mɔɔ yɛlimoa yɛha la. Ɛzoanvolɛ Pɔɔlo hanle debie bieko mɔɔ ɔti ɔwɔ kɛ bɛbɔ nu la. Ɔhɛlɛle kɛ: “Kunli mɔɔ ɔnle diedinli la anwo te wɔ ɔ ye anu, yɛɛ yelɛ mɔɔ ɔnle diedinli la anwo te wɔ adiema nrenyia ne anu; tɛ ye zɔhane a, bɛ mra nwo ɛnrɛde, noko kɛkala bɛyɛ nwuanzanwuanza.” (1 Kɔl. 7:14) Kilisienema dɔɔnwo mɔɔ di nɔhalɛ la nee bɛ ye anzɛɛ bɛ hu mɔ mɔɔ bɛnle diedima la ɛdɛnla wɔ tɛnlabelɛ mɔɔ anu yɛ se kpalɛ bɔbɔ la anu. Bɛkola bɛka kɛ, nvasoɛ kpole wɔ zo kɛ bɛyɛle zɔ la, ɔluakɛ bɛ ye anzɛɛ bɛ hu ne rayɛle adiema.—Kenga 1 Kɔlentema 7:16; 1 Pita 3:1, 2.\n19. Duzu ati a agyalɛ mɔɔ anyelielɛ wɔ nu la dɔɔnwo wɔ Kilisiene asafo ne anu a?\n19 Gyisɛse hanle ewolebɔlɛ nwo edwɛkɛ bie mɔ yɛɛ ɛzoanvolɛ Pɔɔlo vale agyalɛ nu ɛtetelɛ nwo folɛdulɛ maanle. Bɛkulo kɛ Nyamenle azonvolɛ di agyalɛ eni. Wɔ ewiade amuala, agyalɛ mɔɔ anyelielɛ wɔ nu la dɔɔnwo wɔ Kilisiene asafo ne anu ɛnɛ. Ɔda ali kɛ ɛbahola wɔanwu bie wɔ wɔ asafo ne anu. Bɛle mediema mrenyia mɔɔ di nɔhalɛ na bɛkulo bɛ ye mɔ yɛɛ mraalɛ mɔɔ bɔ mɔdenle na bɛkile kɛ bɛkulo bɛ hu mɔ. Bɛyɛ ɛhye bɛkile kɛ bɛdi agyalɛ eni. Yɛ nye die kɛ menli mgbe dɔɔnwo ɛmaa Nyamenle edwɛkɛ ɛhye ɛyɛ nɔhalɛ la: “Ɛhye ati a nrenyia bagyakyi ye papa nee ye mame na yeahɔbeta ɔ ye anwo na bɛ mu nwiɔ bɛayɛ nwonane ko la.”—Ɛfɛ. 5:31, 33.\nFa nwa awie Fa nwa awie Di “Mɔɔ Nyamenle Ɛha Ɛbɔ Nu La” Eni\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ December 2018


Awolɛyelɛ 1 | Yintanɛte Zo Baebolo | Ewiade Fofolɛ Ngilebɛbo\nBɛha Gyɛlusalɛm anwo edwɛkɛ kɛ kunlavolɛ\nBɛkpo ye na yeha ɔ ngome (1)\nZayɔn ɛtane mgbole ne mɔ (8, 9)\nNyamenle ɛkpo Zayɔn (12-15)\nZayɔn ɛnlɛ awie mɔɔ ɔbakyekye ɔ rɛle a (17)\nא [Aleph]* 1 Suakpole mɔɔ ɛnee menli ɛyi zo la, nea kɛ ɛnɛ yeha ɔ ngome ɛ!+ Ɔdaye mɔɔ ɛnee ɔlɛ menli dɔɔnwo ɔtɛla maanle maanle ne mɔ la, nea kɛ yeyɛ kɛ kunlavolɛ a!+ Ɔdaye mɔɔ ɛnee ɔle belemgbunli ara raalɛ wɔ maanzinli ne mɔ anu la, nea kɛ bɛlɛmaa yeayɛ akɛlɛ gyima a!+ ב [Beth] 2 Aleɛ dwo a ɔsu kpalɛ,+ na ɔ nye anwo le monle ngome. Ye kulovolɛma amuala, ko bɔbɔ ɛnle ɛkɛ ne mɔɔ ɔbakyekye ɔ rɛle a.+ Ɔ gɔnwo mɔ kɔsɔɔti ɛye ye ɛmaa;+ bɛhakyi ye kpɔvolɛma. ג [Gimel] 3 Amaneɛnwunlɛ nee nyanelilɛ ɛmaa Dwuda ɛhɔ akɛlɛzonlenlɛ nu.+ Ɔwɔ kɛ ɔtɛnla maanle maanle ne mɔ avinli;+ ɔnnyia ɛleka mɔɔ ɔbalie ɔ menle a. Menli mɔɔ yɛ ye kpɔdekpɔde la kɔsɔɔti asa ɛha ye wɔ ye anwongyelelɛ nu. ד [Daleth] 4 Zayɔn ndenle ne mɔ ɛlɛdi nyane, ɔluakɛ awie ɛmba ɛvoyialilɛ ne.+ Bɛzɛkye ye nlenkɛ mgbole ne mɔ amuala;+ ye ɛsɔfoma ne mɔ ɛlɛkponle. Ye mbɛlɛra ne mɔ ɛlɛdi alɔbɔlɛ, na ɔlɛdi nyane kpole. ה [He] 5 Ye sɛkyevolɛma a kɛkala le ɔ menle* a; ye kpɔvolɛma ne anwo ɛdɔ bɛ bɔkɔɔ.+ Ɔluakɛ Gyihova ɛmaa yeli alɔbɔlɛ ɔlua ye mɛladonlɛ dɔɔnwo ne ati.+ Kpɔvolɛ ne ɛva ɔ mra ɛhɔ akɛlɛzonlenlɛ nu.+ ו [Waw] 6 Zayɔnoma* anyunlunyia kɔsɔɔti ɛminli.+ Ye mgbanyima le kɛ weɛlɛ nyinli mɔɔ ɛnnyia adidileka la,Anwosesebɛ ɛnle bɛ ɛdialɛ nu, wɔ mɔɔ doa bɛ kye bɛ la anyunlu. ז [Zayin] 7 Wɔ Gyɛlusalɛm amaneɛnwunlɛ nee sua mɔɔ ɔnlɛ ye ɔnla nu la anu,Ɔkakye ninyɛne mɔɔ sonle bolɛ mɔɔ ɛnee ɔlɛ bɛ dɛba ne la amuala.+ Mekɛ mɔɔ ye maanlema dɔle bɛ kpɔvolɛma asa anu na ɔnlɛ boavolɛ biala la,+Kpɔvolɛma nwunle ye na bɛzelele ye* wɔ ye azedɔlɛ ne anwo.+ ח [Heth] 8 Gyɛlusalɛm ɛyɛ ɛtane kpole.+ Ɛhye ati a yehakyi kyibadeɛ la. Bɛdabɛ mɔɔ ɛnee bɛdi ye eni la kɔsɔɔti bu ye kɛ kyibadeɛ, ɔluakɛ bɛnwu kɛ ɔ nwo la zo.+ Ɔdaye mumua ne ɔkponle+ na ɔfa nyiane ɔkɔ. ט [Teth] 9 Ye nyɛleɛ evinli ne ɛha ye adɛladeɛ ne mɔ anu. Yeandwenle mɔɔ bado ye kenle bie la anwo.+ Ye azedɔlɛ ne yɛ azibɛnwo; ɔnlɛ awie mɔɔ bakyekye ɔ rɛle a. O Gyihova, nea me amaneɛnwunlɛ, ɔluakɛ kpɔvolɛ ne ɛmaa ɔ nwo zo.+ י [Yod] 10 Kpɔvolɛ ne ɛva ɔ sa ɛdo ye ninyɛne mɔɔ sonle bolɛ la kɔsɔɔti azo.+ Yenwu kɛ maanle maanle ne mɔ ɛra ye ɛzonlenlɛsua ne anu,+Bɛdabɛ mɔɔ ɛhanle kɛ bɛmmaba wɔ asafo ne anu la. כ [Kaph] 11 Ye menli ne mɔ amuala ɛlɛkponle; bɛlɛkpondɛ aleɛ.+ Bɛva bɛ ninyɛne mɔɔ sonle bolɛ la bɛzenza aleɛ, amaa bɛadɛnla ngoane nu. O Gyihova, nea na nwu ye kɛ meyɛ kɛ raalɛ* mɔɔ nvasoɛ ɛnle ɔ nwo zo la. ל [Lamed] 12 Bɛdabɛ mɔɔ bɛse adenle ne azo la kɔsɔɔti, ɔnvale bɛ nwo ɔ? Bɛnlea na bɛnwu ye! Asoo nyane bie tɛla nyane ne mɔɔ hanle me,Mɔɔ Gyihova maanle menwunle ye wɔ ye ɛya wuluwulu kenle ne anu la ɔ?+ מ [Mem] 13 Yemaa senle vi anwuma ɛrayela me mbowule,+ na yezɛkye nuhua ko biala. Yeva avonle yezua me gyakɛ ɛhane; yemaa mezia me nzi. Yemaa meyɛ raalɛ mɔɔ bɛkpo ye. Me nwo to me wɔ alehyenlɛ ne anu amuala. נ [Nun] 14 Yekyekye me mɛladonlɛ ne mɔ kɛ gyɛnvayile la, ɔvale ɔ sa a ɔkyekyele a. Yeva yedo me kɔme zo, na me anwosesebɛ ɛwie. Gyihova ɛva me ɛwula menli mɔɔ mengola bɛ la asa anu.+ ס [Samekh] 15 Gyihova ɛvoa me menli mɔɔ lɛ anwosesebɛ la kɔsɔɔti ɛvi me nwo.+ Yevɛlɛ ayia mɔɔ tia me la kɛ bɛrali me mgbavolɛ ne mɔ anwo zo konim.+ Gyihova ɛtietia Dwudama* anwo zo wɔ kuma mɔɔ bɛtwihwi nwanye wɔ nu la anu.+ ע [Ayin] 16 Ɛhye mɔ ati a melɛsu a;+ monle ɛbia me takaa. Ɔluakɛ awie mɔɔ bakyekye me rɛle anzɛɛ ɔbakpɔda me* la ɛmbikye me. Me mra mrenyia ɛnlɛ anyelazo, ɔluakɛ kpɔvolɛ ne ɛli yɛ nwo zo konim. פ [Pe] 17 Zayɔn ɛdɛlɛ ɔ sa nu;+ ɔnlɛ awie mɔɔ bakyekye ɔ rɛle a. Gyihova ɛha ɛhile bɛdabɛ mɔɔ bɛbɔ Gyekɔbo bɛyia la amuala kɛ bɛyɛ ye kpɔvolɛma.+ Gyɛlusalɛm ɛhakyi kyibadeɛ ɛmaa bɛ.+ צ [Tsade] 18 Gyihova di benle,+ ɔluakɛ mehakyi me nzi mezi ye mɛla ne mɔ.*+ Menli kɔsɔɔti, bɛdie na bɛnwu me nyane. Me mbɛlɛra nee me mgbavolɛ ɛhɔ akɛlɛzonlenlɛ nu.+ ק [Qoph] 19 Menvɛlɛle me kulovolɛma, noko bɛyele me bɛmaanle.+ Me ɛsɔfoma nee me mgbanyima wule suakpole ne azo,Wɔ mekɛ mɔɔ bɛlɛkpondɛ aleɛ amaa bɛadɛnla ngoane nu la.+ ר [Resh] 20 O Gyihova, nea, mewɔ anwongyelelɛ kpole nu. Me kunlu* ɛlɛtete me. Me ahonle ɛlɛdi nyane, ɔluakɛ mede atua bɔkɔɔ.+ Konle dadeɛ ɛhu me mra wɔ alienwo; na sua nu noko menli ɛwu ɛkɛ.+ ש [Shin] 21 Menli ɛde me ɛkponlenlɛ ne; awie ɛnle ɛkɛ mɔɔ ɔbakyekye me rɛle a. Me kpɔvolɛma kɔsɔɔti ɛde me amaneɛnwunlɛ ne. Bɛlɛdi fɛlɛko, ɔluakɛ ɛdawɔ a ɛyɛle a.+ Kenle ko dedee ɛbayɛ mɔɔ wɔbɔ ɛwɔkɛ kɛ ɛbava wɔayɛ bɛ la.+ Kenle zɔhane bɛbayɛ kɛ medame la.+ ת [Taw] 22 Maa bɛ ɛtane kɔsɔɔti ɛdwu ɛ nyunlu, na ɛ nee bɛ ɛli ye wɔ atisesebɛ nu,+Kɛmɔ me mɛladonlɛ ne mɔ amuala ati ɛ nee me ɛli ye atisesebɛ nu la. Ɔluakɛ me ɛkponlenlɛ ne zonle, yɛɛ me ahonle ɛlɛdi nyane.\n^ Tile 1-4 la le awolɛyelɛ mɔɔ bɛvale Hibulu ngɛlɛleramgbɔkɛ ne mɔ a bɛhyehyɛ a.\n^ Hibulu aneɛ nu, “ɔ ti.”\n^ Anzɛɛ “bɛgolole ɔ nwo.”\n^ Ɛhye gyi ɛkɛ maa Gyɛlusalɛm.\n^ Hibulu aneɛ nu, “Dwuda ara raalɛ ne mɔɔ ɛnze nrenyia la.”\n^ Hibulu aneɛ nu, “ɔ nloa.”\n^ Hibulu aneɛ nu, “anyalɛ.”


Ɛbɛlabɔlɛ Nu Edwɛkɛ: Me Nee Mrenyia Mɔɔ Ɛnyi Sunsum Nu Yɛle Gyima | David Sinclair\nƐzinzalɛ Arane—Debiezukoalɛ Ɛdeɛ | September 2017\nKENGA YE WƆ Afrikaans Albanian Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Fijian Finnish Fon French Ga Garifuna Georgian German Giliki Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese (Brazil) Punjabi Quechua (Ancash) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nDavid Sinclair anloa edwɛkɛ\nWƆ ƐVOLƐ 1930 ne anu, me papa nee me mame James nee Jessie Sinclair dule hɔle Bronx, suakpole bie mɔɔ wɔ New York City azo la. Agɔnwolɛ fofolɛ mɔɔ bɛnyianle la a le Willie Sneddon mɔɔ ɔdaye noko ɔvi Scotland la. Mɔɔ bɛyiale la, bɛdabɛ menli nsa ne bɔle ɔ bo kɛ bɛka bɛ abusua ne anwo edwɛkɛ. Ɛvolɛ ekyii pɛle nu na bɛawo me.\nMe mame zele Willie kɛ kolaa na Konle Kpole ne abɔ ɔ bo la, ye papa nee ɔ diema nrenyia kpanyinli ne ɛlɛne mɔɔ bɛfa bɛkye fɛlɛ la hɔzile bɔmbo bie na bɛnlomanle wɔ North Sea ne anu. Willie hanle kɛ, “Wɔ papa ɛhɔ hɛɛle!” * Willie le Gyihova Dasevolɛ, na kɛ ɔyɛle mɔɔ me mame dele Baebolo ne anu nɔhalɛ edwɛkɛ ne la ɛne.\nWillie nee Liz Sneddon\nMɔɔ Willie hanle la gyegyele me mame ɔluakɛ ɔze kɛ ye papa le sonla kpalɛ. Willie doale zo kɛ, “Saa meka kɛ Gyisɛse hɔle hɛɛle a, ɛbalie wɔali ɔ?” Me mame hakyele mɔɔ ɛnee asɔne ne kilehile la kɛ, Gyisɛse hɔle hɛɛle na ye kenle nsa ne azo bɛdwazole ye. Ɔbizale kɛ: ‘Saa bɛkile amumuyɛma nyane wɔ hɛɛle a, ɛnee duzu ati a Gyisɛse hɔle ɛkɛ a?’ Ɔvi mekɛ zɔhane mɔɔ kɔ la, me mame anye raliele nɔhalɛ ne anwo. Ɔbɔle ɔ bo kɛ ɔkɔ debiezukoalɛ wɔ Bronx Asafo ne anu na bɛzɔnenle ye wɔ 1940.\nMe nee me mame, yɛɛ nzinlii me nee me papa\nMekɛ zɔhane ɛnee bɛmmaa Kilisiene awovolɛ anwosesebɛ kɛ bɛ nee bɛ mra ɛzukoa Baebolo ne. Mɔɔ ɛnee mele kakula la, saa me mame kɔ debiezukoalɛ nee daselɛlilɛ wɔ dapɛne awieleɛ a me papa a nea me a. Ɛvolɛ ekyii pɛle nu la, me nee me papa bɔle ɔ bo kɛ yɛ nee me mame kɔ debiezukoalɛ. Ɔbɔle mɔdenle ɔbɔle edwɛkpa ne nolo na ɛnee ɔ nee menli dɔɔnwo sukoa Baebolo ne. Nɔhalɛ nu, kɛmɔ ye sukoavoma ne de bikye nwo la ati, ɔyɛ a ɔ nee bie mɔ bɔ nu sukoa debie kɛ ekpunli. Yɛmaa sukulu adenle a me nee ye kɔ daselɛlilɛ. Ɛhye maanle menwunle Baebolo ne anu edwɛkɛ dɔɔnwo nee kɛzi mebahilehile awie mɔ la.\nƆyɛ me nyane kɛ me ngakula nu, ɛnee me nye ɛnlie nɔhalɛ ne anwo kpalɛ la. Meanva ye anyebolo zo. Noko, menyianle kɛyɛ ɛvolɛ 12 la, membanyɛle Belemgbunlililɛ nolobɔlɛnli na ɔvi mekɛ zɔhane meangyakyi daselɛlilɛ ɛhɔlɛ. Menyianle ɛvolɛ 16 la, menyilale me nwo zo memaanle Gyihova, na bɛzɔnenle me wɔ Toronto, Canada nyianu bie abo wɔ July 24, 1954.\nƐnee mediema mɔɔ wɔ me asafo ne anu la bie mɔ le Bɛtɛlema anzɛɛ ɛzonle wɔ ɛkɛ ne ɛlɛ. Bɛboale me kpalɛ. Me nye liele kɛzi bɛmaa ɛdendɛlɛ nee kɛzi bɛkilehile Baebolo ne anu la anwo kpalɛ. Ɛnee me sukulu kilehilevolɛma kulo kɛ mekɔ yunivɛsiti, noko ɛnee mekulo kɛ mekɔ Bɛtɛle. Ɔti membizale Bɛtɛle ɛzonlenlɛ nwo adenle wɔ Toronto nyianu zɔhane abo. Membizale nwolɛ adenle bieko wɔ Yankee Stadium, New York City nyianu bie abo wɔ 1955. Yeangyɛ, bɛmaanle mengɔle Brooklyn Bɛtɛle wɔ September 19, 1955, na ɛnee menyia ɛvolɛ 17. Mengɔle Bɛtɛle la, ye kenle nwiɔ ne azo, menyɛle gyima wɔ ɛleka mɔɔ bɛkpomgba mbuluku wɔ 117 Adams Street. Nzinlii, menvale milahyinli mɔɔ boɔboa mbuluku mɔɔ lɛ mukelɛ 32 la anloa la menyɛle gyima amaa milahyinli ne mɔɔ kpomgba mbuluku ne la ayɛ nwolɛ gyima.\nMenyianle ɛvolɛ 17 la yɛɛ membɔle Brooklyn Bɛtɛle ɛzonlenlɛ bo a\nMɔɔ menlile kɛyɛ siane ko wɔ ɛleka mɔɔ bɛkpomgba mbuluku la, bɛ nee me hɔle Magazine Gyimalilɛleka ne ɔluakɛ ɛnee meze taepe bɔ. Bɛmaanle mediema mrenyia nee mraalɛ taepele adelɛse mɔɔ bɛbava bɛameta Ɛzinzalɛ Arane nee Awake! magazine fofolɛ biala mɔɔ bɛfa bɛahɔmaa menli fofolɛ mɔɔ bɛkpondɛ bie la ɛlɛka ne azo. Siane ekyi pɛle nu la, menyɛle gyima wɔ Mbuluku Ɛlielɛ Gyimalilɛleka ne. Klaus Jensen mɔɔ le gyimalilɛleka neavolɛ ne la bizale me saa mekulo kɛ me nee delavanli ne mɔɔ fa mbuluku ne gua kale nu kɔ meli agyinlaleɛ maa bɛfa bɛkɔ ewiade amuala la bahɔ a. Ɛnee magazine mɔɔ wɔ kodoku nu mɔɔ ɔwɔ kɛ bɛfa bɛkɔ posu ɔfese amaa bɛava bɛanwa asafo mɔɔ wɔ United States amuala la noko wɔ ɛkɛ. Adiema Jensen hanle kɛ ɔnea a gyima ɛsesebɛ ɛyɛlɛ baboa me. Ɛnee mele ɛdenraa na me ɛlomboɛ le kg 57. Meli agyinlaleɛ nee posu ɔfese mɔɔ ɛnee yɛkɔ ye dahuu la maanle me nwo yɛle se. Ɔda ali kɛ ɛnee Adiema Jensen ze mɔɔ baboa me la!\nMagazine Gyimalilɛleka ne noko di magazine mɔɔ asafo ne mɔ kɛla la anwo gyima. Ɔti, ɔmaanle menwunle aneɛ mɔɔ bɛpelente magazine ne mɔ wɔ nu wɔ Brooklyn na bɛfa bɛkɔ ewiade ɛleka ngakyile la. Ɛnee metɛtele aneɛ zɔhane mɔ anwo edwɛkɛ ɛlɛ, noko ɔyɛle me fɛ kɛ bɛfa magazine ne mɔ dɔɔnwo bɛkɔ moamoa la. Zɔhane mekɛ ne, ɛnee menze kɛ mebanyia nwolɛ adenle meahɔkpɔla ɛleka ɛhye mɔ kenle bie.\nMe nee Robert Wallen, Charles Molohan, yɛɛ Don Adams\nWɔ 1961, bɛmaanle menyɛle gyima wɔ Ɔfese Ne Mɔɔ Nea Ezukoa Zo mɔɔ Grant Suiter a le zolɛ neavolɛ la. Ɛvolɛ dɔɔnwo pɛle nu la, bɛvɛlɛle me wɔ Nathan Knorr mɔɔ ɛnee li ewiade amuala gyima ne ati la ɔfese. Ɔzele me kɛ, mediema mɔɔ yɛ gyima wɔ ye ɔfese la ko bahɔ Belemgbunlililɛ Gyima Sukulu siane ko, na ɔwie a ɔbayɛ gyima wɔ Ɛzonlenlɛ Nwo Gyimalilɛleka ne. Bɛmaanle menlile ɔ gyakɛ anu me nee Don Adams yɛle gyima. Ɔyɛ azibɛnwo kɛ Don a liele me Bɛtɛle ademizalɛ kɛlata ne wɔ 1955 nyianu ne abo a. Ɛnee mediema mrenyia, Robert Wallen nee Charles Molohan yɛ gyima wɔ ɔfese ɛkɛ ne dɛba. Yɛdayɛ menli nna ne bɔle nu yɛle gyima ɛvolɛ 50 nee ɔ nzi. Ɔyɛ anyelielɛ kɛ me nee nɔhavoma ɛhye mɔ mɔɔ ɛnyi sunsum nu yɛle gyima la!—Edw. 133:1.\nMe Bɛtɛle ɛkpɔlalɛ mɔɔ limoa wɔ Venezuela, 1970\nƆvi 1970, bɛkpale me kɛ wɔ ɛvolɛ ko anzɛɛ nwiɔ biala anu menva dapɛne ekyi mengɔkpɔla Watch Tower Society ne ɔfese bie mɔ, ɛnee bɛfɛlɛ ye Bɛtɛle ɛkpɔlalɛ. Memkpɔlale Bɛtɛle mbusua nee edwɛkpatɛlɛvolɛma memaanle bɛ sunsum nu anwosesebɛ na meneɛnleanle ɔfese ne kɛlɛtokɛ nu. Ɔyɛ anyelielɛ kɛ menyiale bɛdabɛ mɔɔ bɛlimoa bɛhɔle Geleade Sukulu ne bie mɔɔ bɛtɛsonle nɔhalɛ nu wɔ maanle gyɛne zo la! Ɔle nwolɛ adenle, eza ɔyɛ anyelielɛ kɛ gyima zɔhane ɛmaa mehɔ maanle mɔɔ bo 90 la azo.\nƆyɛ anyelielɛ kɛ yɛhɔkpɔlale mediema mɔɔ wɔ maanle mɔɔ bo 90 azo la!\nMENYIANLE YELƐ NƆHAVO\nBɛmaanle Brooklyn Bɛtɛle abusua ne anu amra amuala hɔle debiezukoalɛ wɔ asafo mɔɔ wɔ New York City azo la. Bɛ nee me hɔle Bronx asafo nu. Asafo mɔɔ bɛlimoa bɛdele ye wɔ ɛkɛ la yɛle kpole na bɛhyɛle nu. Bɛvɛlɛle asafo mɔɔ limoa la Upper Bronx Asafo, na nuhua a ɛnee mewɔ a.\nWɔ 1960 ne anu, Latvian abusua bie mɔɔ bɛle Alasevolɛ wɔ south Bronx la dule rale yɛ asafo ne azɛlɛsinli ne anu. Bɛ ra raalɛ kpanyinli Livija wiele sukunwiɔ la, yeangyɛ yɛɛ ɔbɔle adekpakyelɛ gyima ne abo a. Siane ekyii pɛle nu la, ɔhɔzonle wɔ Massachusetts, ɛleka mɔɔ bɛhyia Belemgbunlililɛ nolobɔlɛma dɔɔnwo la. Membɔle ɔ bo kɛ mekɛlɛ zɔhane asafo ne anwo edwɛkɛ meanwa ye, na ɔdaye noko ɔkɛlɛ anyuhɔlɛ mɔɔ ɛnee ɔlɛnyia ye wɔ Boston ɛkɛ la ɔnwa me.\nMe nee Livija\nƐvolɛ ekyii pɛle nu la, bɛkpale Livija kɛ adekpakyelɛ titili. Ɛnee ɔkulo kɛ ɔyɛ biala mɔɔ ɔbahola la wɔ Gyihova ɛzonlenlɛ nu, ɔti ɔbizale Bɛtɛle nwolɛ adenle na bɛvɛlɛle ye wɔ 1971. Ɛbaha kɛ ɛnee Gyihova ɛlɛtie me asɔneyɛlɛ! Yɛgyale wɔ October 27, 1973, na ɔyɛ yɛ fɛ kɛ Adiema Knorr a maanle yɛ agyalɛ ɛdendɛlɛ ne la. Mrɛlɛbulɛ 18:22 ka kɛ: “Nrenya mɔɔ kɛgya raalɛ [kpalɛ] la ɛkpondɛ debie kpalɛ; ɔmaa ɔsɔ [Gyihova] anye.” Ɔyɛ anyelielɛ kɛ me nee Livija ɛva ɛvolɛ mɔɔ bo 40 ɛzonle wɔ Bɛtɛle la. Yɛlɛkɔ zo yɛaboa asafo bie mɔɔ wɔ Bronx la.\nME NEE KELAESE AMEDIEMA NE MƆ ZONLENLE\nƆyɛ anyelielɛ kɛ ɛ nee Adiema Knorr bayɛ gyima. Nɔhalɛ ne anwo gyimayɛlɛ ɛnyɛ ye ɛvɛlɛ, na ɔlɛ anyezɔlɛ kpole ɔmaa edwɛkpatɛlɛvolɛma mɔɔ wɔ ewiade amuala la. Bɛ nuhua dɔɔnwo a limoa rayɛle Alasevolɛ wɔ maanle mɔɔ bɛ nee bɛ hɔle nu la anu a. Ɔyɛ alɔbɔlɛ kɛ anahɛlɛ yɛle Adiema Knorr wɔ 1976 la. Kenle ko bie mɔɔ ɛnee yeha sua nu la, ɔzele me kɛ megenga ninyɛne mɔɔ bɛbapelente la bie mengile ye. Eza ɔmaanle menvɛlɛle Frederick Franz amaa ɔdaye noko yeadie ɛgengalɛ ne bie. Nzinlii, menwunle kɛ, kɛmɔ Adiema Franz ɛnnwu debie kpalɛ la ati, ɛnee Adiema Knorr fa mekɛ dɔɔnwo kenga ninyɛne zɛhae kile ye.\nMe nee Daniel nee Marina Sydlik hɔle Bɛtɛle ɛkpɔlalɛ wɔ 1977\nAdiema Knorr wule wɔ 1977, noko bɛdabɛ mɔɔ bɛze ye na bɛkulo ye la nyianle arɛlekyekyelɛ, ɔluakɛ ɔvale nɔhalɛlilɛ ɔwiele ye azɛlɛ ye azo gyima ne. (Yek. 2:10) Yemɔ anzi, Adiema Franz lile gyima ne anyunlu.\nZɔhane mekɛ ne, ɛnee mele Milton Henschel mɔɔ nee Adiema Knorr yɛle gyima ɛvolɛ dɔɔnwo la kɛlɛhɛlɛvolɛ. Adiema Henschel zele me kɛ gyima mɔɔ mebayɛ wɔ Bɛtɛle la a le kɛ mebava moalɛ biala mɔɔ Adiema Franz hyia la meamaa ye. Ɛnee mekenga ninyɛne mɔɔ bɛbapelente la mekile ye dahuu. Ɛnee Adiema Franz kakye edwɛkɛ yɛɛ ɔkola ɔfa ye adwenle ɔsie mɔɔ bɛlɛkenga la azo kpalɛ. Ɔyɛ anyelielɛ kɛ mengolale memboale ye too ɔwiele ye azɛlɛ ye azo gyima ne wɔ December 1992 la!\n124 Columbia Heights, ɛleka mɔɔ menyɛle gyima ɛvolɛ dɔɔnwo la\nƐvolɛ 61 ne mɔɔ meva mezonle wɔ Bɛtɛle la ɛpɛ nu ndɛndɛ. Me awovolɛ lile nɔhalɛ maanle Gyihova hɔle ewule nu, na me nye la kɛ mebanwu bɛ bieko wɔ ewiade kpalɛ nu. (Dwɔn 5:28, 29) Yɛnrɛhola yɛnrɛva debie biala mɔɔ ewiade ɛhye fa maa la yɛnrɛtoto mrenyia nee mraalɛ nɔhavoma mɔɔ yɛ nee bɛ yɛle gyima boale Nyamenle menli mɔɔ bɛwɔ ewiade amuala la anwo. Me nee Livija yɛkola yɛka ye wienyi kɛ, wɔ ɛvolɛ mɔɔ yɛva yɛyɛ dahuu ɛzonlenlɛ gyima ne la anu, ‘fɛlɛkolilɛ ne mɔɔ Gyihova fa maa la le yɛ anwosesebɛ’.—Nih. 8:10.\nAwie biala anwo hyia wɔ Gyihova ahyehyɛdeɛ ne anu, yɛɛ Belemgbunlililɛ nolobɔlɛ gyima ne tɛkɔ zo. Ɔyɛ anyelielɛ kɛ menyia nwolɛ adenle me nee mediema dɔɔnwo mɔɔ bɛyɛ gyima ɛsesebɛ na bɛdi nɔhalɛ la ɛyɛ gyima ɛvolɛ dɔɔnwo la. Menli mɔɔ bɛkpokpa bɛ mɔɔ me nee bɛ yɛle gyima la dɔɔnwo ɛnde aze. Noko, ɔyɛ me fɛ kɛ menvale nɔhavoma mɔɔ ɛnyi sunsum nu la agɔnwolɛ wɔ Gyihova ɛzonlenlɛ nu la.\n^ ɛden. 5 Bɛkile aneɛ mɔɔ bɛlimoa bɛvale bɛhɛlɛle edwɛkɛkpɔkɛ Sheol nee Hades abo kɛ alesama nla wɔ Baebolo ne anu. Noko wɔ Baebolo bie mɔ anu bɛhile ɔ bo kɛ “hɛɛle” anzɛɛ “abɔnsam senle.”\nSukoa Gyihova Anwunvɔnezelɛ Ne\nƐBƐLABƆLƐ NU EDWƐKƐ Ɔle Nyilalɛ Kɛ Me Nee Mrenyia Mɔɔ Ɛnyi Sunsum Nu Yɛle Gyima La\n“Nyamenle Edwɛkɛ Ne Bagyinla Ɛkɛ Dahuu”\n“Nyamenle Edwɛkɛ Ne . . . Tumi Wɔ Nu”\n‘Si Wɔ Ahonle Na Bɔ Gyima Ne Abo’\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ September 2017\nƐZINZALƐ ARANE—DEBIEZUKOALƐ ƐDEƐ September 2017


Asoo Nyamenle Dwenle Ɛ Nwo? (Edwɛndolɛ 40:17)\n“Mele ehyianli, menlɛ bie; na [Gyihova] dwenle me nwo.” *—YIZILAYƐ DEVIDI, ƐVOYA 11 K.Y.M.\n“Maanle maanle ne mɔ le kɛ nzule kpɔnwo ko mɔɔ vi bokiti nu ɛpe la.”—AYEZAYA 40:15\nAsoo ɛnee ɔfɛta kɛ Devidi bamaa ɔ nye ala kɛ Nyamenle badwenle ɔ nwo ɔ? Asoo Nyamenle dwenle ɛ nwo? Menli dɔɔnwo ɛnlie ɛnli kɛ tumivolɛ Nyamenle bie dwenle bɛ nwo. Kɛmɔti ɛ?\nAdwenle ko a le kɛ Nyamenle le awie mɔɔ kpogya tɛla alesama. Saa ɔwɔ anwuma nehane na ɔnea maanle kɔsɔɔti a, ‘bɛle kɛ nzule kpɔnwo ko mɔɔ vi bokiti nu ɛpe la; bɛle kɛ munlutu wɔ tone zo’ wɔ ɔ nye zo. (Ayezaya 40:15) Yɛ mekɛ ye azo kɛlɛvolɛ bie mɔɔ su kpolera la hanle kɛ, “saa awie die di kɛ Nyamenle bie wɔ ɛkɛ mɔɔ dwenle ɔ nwo a, ɛnee yebɛlɛbɛla ɔ nwo kpole.”\nMenli bie mɔ noko te nganeɛ kɛ bɛ nyɛleɛ ɛmmaa ɔnfɛta kɛ Nyamenle dwenle bɛ nwo. Kɛ neazo la, nrenya bie mɔɔ bɛfɛlɛ ye Jim, mɔɔ ɛlɛkɔ ye mgbanyifoa la hanle kɛ: “Ɛnee meta meyɛ asɔne kɛ mebanyia anzondwolɛ na meahola meahomo me nwo zo, noko ɔyɛ a ɔngyɛ na meava ɛya. Awieleɛ ne, menganle kɛ me ɛtane ne bo zolɛ yemɔti Nyamenle ɛnrɛhola ɛnrɛboa me.”\nAsoo Nyamenle nee alesama avinli wale mɔɔ ɔti ɔnnwu yɛ ɔ? Kɛzi ɔte nganeɛ wɔ ye abɔdeɛ mɔɔ ɛnli munli la anwo ɛ? Saa Nyamenle ammaa yɛannyia ɔ nwo ndelebɛbo a, dasanli biala ɛnrɛhola ɛnrɛdendɛ Nyamenle anloa zo na yeabua zɔhane kpuyia ne mɔ. Noko akee, Nyamenle edwɛkɛ ne mɔɔ vi sunsum nu mɔɔ bɛva bɛmaa alesama—Baebolo ne—maa yɛnwu kɛ Nyamenle ɛnle moa mɔɔ ɔndwenle menli nwo a. Baebolo ne ka kɛ, ‘Nɔhalɛ nu, Nyamenle nee yɛ nuhua biala avinli ande biala.’ (Gyima ne 17:27) Wɔ edwɛkɛ nna mɔɔ doɔdoa zo la anu, yɛbazuzu kɛzi Nyamenle kile kɛ ɔdwenle menli nwo nee kɛzi yehile kɛ ɔdwenle menli mɔɔ le kɛ ɛdawɔ anwo la.\n^ ɛden. 3 Edwɛndolɛ 40:17; Baebolo ne kile kɛ Nyamenle duma a le Gyihova.


‘Su Ɛnriandilɛ Ne Wie’ | Ɛzinzalɛ Arane Debiezukoalɛ\nƐzinzalɛ Arane—Debiezukoalɛ Ɛdeɛ | April 2020\nKENGA YE WƆ Abua Acholi Afrikaans Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Assamese Aukan Australia Mumule Aneɛ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chiga Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Congo Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Digor Douala Drehu Dutch Ecuador Mumule Aneɛ Edo Efik English Esan Estonian Ewe Fante Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Gitonga Gokana Greenlandic Guadeloupean Creole Guarani Guatemala Mumule Aneɛ Gujarati Gun Haitian Creole Hausa Havu Herero Hibulu Hiligaynon Hindi Hiri Motu Hmong (White) Honduras Mumule Aneɛ Hungarian Hungary Mumule Aneɛ Iban Ibanag Ibinda Icelandic Idoma Igbo Igede Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenya Mumule Aneɛ Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kituba Kongo Konkani (Roman) Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Lari Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Madagascar Mumule Aneɛ Makhuwa-Meetto Malagasy Malawi Mumule Aneɛ Malay Malayalam Maltese Mam Mambwe-Lungu Mansaka Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mizo Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumule Aneɛ Nigeria Mumule Aneɛ Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Mumule Aneɛ Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Salvador Mumule Aneɛ Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Taabwa Tagalog Tahitian Taiwan Mumule Aneɛ Tajiki Tamil Tandroy Tankarana Tarascan Tatar Telugu Tetun Dili Thai Thai Mumule Aneɛ Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\n‘Su Ɛnriandilɛ Ne Wie’\n“Mezu ɛnriandilɛ ne mewie.”—2 TIM. 4:7.\nEDWƐNE 129 Yɛbagyinla Kpundii\n1. Duzu a ɔwɔ kɛ yɛ muala yɛyɛ a?\nASOO ɛbahulo kɛ ɛsu ɛnriandilɛ mɔɔ ɛze kɛ ɔyɛ se la, titili saa ɛte nganeɛ kɛ ɛnde kpɔkɛ anzɛɛ wɔvɛ a? Bie a ɛnrɛyɛ. Noko, ɛzoanvolɛ Pɔɔlo hanle kɛ nɔhalɛ Kilisienema kɔsɔɔti ɛlɛsu ɛnriandilɛ. (Hib. 12:1) Yɛ muala, saa kpanyinli o, kakula o, yɛlɛ anwosesebɛ anzɛɛ yɛvɛ o, ɔwɔ kɛ yɛgyinla nu yɛkɔ awieleɛ amaa yɛ sa aha ahyɛlɛdeɛ ne mɔɔ Gyihova ɛva ɛbɔ yɛ ɛwɔkɛ la.—Mat. 24:13.\n2. Kɛ mɔɔ 2 Timote 4:7, 8 ka la, duzu ati a ɛnee Pɔɔlo bahola adendɛ mɔɔ ɔnzulo a?\n2 Ɛnee Pɔɔlo bahola adendɛ mɔɔ ɔnzulo a, ɔluakɛ ɛnee ‘yezu ɛnriandilɛ ne yewie.’ (Kenga 2 Timote 4:7, 8.) Noko ɛnriandilɛ boni a ɛnee Pɔɔlo ɛlɛka nwolɛ edwɛkɛ a?\nDUZU A LE ƐNRIANDILƐ NE?\n3. Ɛnriandilɛ boni a Pɔɔlo hanle nwolɛ edwɛkɛ a?\n3 Ɛnee ɔyɛ a Pɔɔlo fa nwɔhoa mɔɔ bɛdi ye wɔ tete Gilisi la yɛ ndonwo kilehile ɛzukoalɛdeɛ mɔɔ anwo hyia la anu. (1 Kɔl. 9:25-27; 2 Tim. 2:5) Ɔvale Kilisienema ɛbɛlabɔlɛ ɔtotole ɛnriandilɛ nwo. (1 Kɔl. 9:24; Gal. 2:2; Fel. 2:16) Saa awie yila ɔ nwo zo maa Gyihova na ɔsɔne a, ɛnee yebɔ “ɛnriandilɛ” ne abo. (1 Pita 3:21) Ɔbawie ɛnriandilɛ ne wɔ mekɛ mɔɔ Gyihova ɛva dahuu ngoane ahyɛlɛdeɛ ne ɛmaa ye la.—Mat. 25:31-34, 46; 2 Tim. 4:8.\n4 Kɛzi yɛ Kilisiene ɛbɛlabɔlɛ ne le kɛ ɛnriandilɛ mɔɔ bɛpɛ adenle tendenle la ɛ? Ɔzɔho ye wɔ ndenle dɔɔnwo azo. Bɛmaa yɛzuzu nuhua nsa anwo. Mɔɔ limoa, ɔwɔ kɛ yɛdi adenle ne anu pɛpɛɛpɛ; mɔɔ tɔ zo nwiɔ, ɔwɔ kɛ yɛfa yɛ adwenle yɛsie ahyɛlɛdeɛ ne azo yɛɛ mɔɔ tɔ zo nsa; ɔwɔ kɛ yɛdi ngyegyelɛ mɔɔ yɛbayia wɔ adenle nu la azo.\nDI ADENLE NE ANU PƐPƐƐPƐ\nƆwɔ kɛ yɛ muala yɛsu ngoane nwo ɛnriandilɛ ne ɔnva nwo ngyegyelɛ mɔɔ yɛyia la (Nea ɛdendɛkpunli 5-7) *\n5. Adenle boni a ɔwɔ kɛ yɛdua nu a, na duzu ati ɔ?\n5 Amaa awie mɔɔ ɛlɛsu ɛnriandilɛ asa aha ahyɛlɛdeɛ ne la, ɔwɔ kɛ ɔdi adenle mɔɔ bɛpɛ bɛmaa ye la anu pɛpɛɛpɛ. Zɔhane ala a saa yɛkulo yɛ sa ka dahuu ngoane ahyɛlɛdeɛ ne a, ɔwɔ kɛ yɛfa Kilisiene ɛbɛlabɔlɛ nwo ngyinlazo yɛbɔ yɛ ɛbɛla anzɛɛ yɛdua ngoane adenle ne anu a. (Gyi. 20:24; 1 Pita 2:21) Noko, Seetan nee menli mɔɔ li ɔ nzi la ɛngulo kɛ yɛfa Kilisiene ɛbɛlabɔlɛ nwo ngyinlazo yɛbɔ yɛ ɛbɛla; bɛkulo kɛ yɛ nee bɛ ‘kɔ zo bɔ ɛbɛla mgbane mgbane.’ (1 Pita 4:4) Bɛgolo yɛ nwo na bɛka kɛ adenle mɔɔ bɛlua zo la le kpalɛ tɛla yɛ ɛdeɛ ne ɔluakɛ ɔmaa bɛnyia fanwodi. Noko mɔɔ bɛka la ɛnle nɔhalɛ.—2 Pita 2:19.\n6. Duzu a yɛsukoa yɛfi Brian edwɛkɛ ne anu a?\n6 Menli mɔɔ bɛdi Seetan ewiade ne anzi la nwu ye kɛ amuanrɛɛ adenle mɔɔ bɛlua zo la ɛmmaa bɛnnyia fanwodi, emomu ɔmaa bɛyɛ ngɛkɛlɛ. (Wlo. 6:16) Suzu Brian neazo ne anwo. Ye awovolɛ maanle ye anwosesebɛ kɛ ɔva Kilisiene ɛbɛlabɔlɛ nwo ngyinlazo ɔbɔ ye ɛbɛla. Noko mɔɔ ɔlɛnyi la, ɛnee ɔsuzu kɛ ɔnrɛmaa ɔ nye ɛnrɛlie. Brian zile kpɔkɛ kɛ ɔ nee menli mɔɔ fa Seetan ngyinlazo bɔ bɛ ɛbɛla la badu. Ɔka kɛ, “Yeangyɛ menwunle kɛ fanwodi mɔɔ mekpondɛ la ɛlɛmaa subane ɛtane aha me nwo. Membɔle ɔ bo kɛ meno nza nee nyiletane yɛɛ membɔle nla nu ɛbɛlatane. Wɔ ɛvolɛ dɔɔnwo anu, menonle nyiletane mɔɔ anu yɛ se kpalɛ la, na nuhua dɔɔnwo ɛnlonlɛ hale me nwo. . . . Membɔle ɔ bo kɛ metɔne nyiletane ne bie meava meanlea me nwo.” Awieleɛ bɔkɔɔ ne, Brian zile kpɔkɛ kɛ ɔfa Gyihova ngyinlazo ne mɔ yeabɔ ye ɛbɛla. Ɔhakyile ye ɛbɛlabɔlɛ na bɛzɔnenle ye wɔ 2001. Kɛkala ɔ nye die kpalɛ kɛ ɔlɛfa Kilisiene ɛbɛlabɔlɛ nwo ngyinlazo yeabɔ ye ɛbɛla la. *\n7. Kɛ mɔɔ Mateyu 7:13, 14 kile la, ndenle nwiɔ boni a wɔ ɛkɛ a?\n7 Nea kɛzi nwolɛ hyia kɛ yɛbakpa adenle kpalɛ ne na yɛalua zo a! Seetan kulo kɛ yɛfi adenle ɛdenraa ne mɔɔ “kɔ ngoane nu” la azo yɛbadi adenle kpole ne mɔɔ menli dɔɔnwo mɔɔ wɔ ewiade ɛhye anu lua nu la anu. Menli dɔɔnwo ze adenle zɔhane yɛɛ zolɛ ɛvalɛ ɛnyɛ se. Noko ‘ɔkɔ ɛzɛkyelɛ nu.’ (Kenga Mateyu 7:13, 14.) Amaa yɛahola yɛalua adenle kpalɛ ne azo na ninyɛne andwehwe yɛ adwenle la, ɔwɔ kɛ yɛnyia Gyihova anu anwodozo na yɛtie ye.\nNEA Ɛ NYUNLU FƆƆNWO NA WƆANDU KOTI\nƆwɔ kɛ yɛnea yɛ nyunlu fɔɔnwo na yɛandenda awie mɔ agyakɛ anu (Nea ɛdendɛkpunli 8-12) *\n8. Saa awie mɔɔ ɛlɛsu ɛnriandilɛ la tɔ aze a, duzu a ɔyɛ a?\n8 Menli mɔɔ ɛlɛsu ɛnriandilɛ la nea bɛ nyunlu fɔɔnwo amaa bɛandɔ aze. Noko bie a arɛlevilɛ nu ala bɛ gɔnwo mɔɔ ɛlɛsu ɛnriandilɛ ne bie la kola tenda bɛ gyakɛ anu anzɛɛ bɛkola bɛtɔ kuma nu. Saa bɛtɔ aze a, bɛdwazo ndɛndɛ na bɛtoa ɛnriandilɛ ne azo. Bɛnva bɛ adwenle bɛnzie debie mɔɔ maanle bɛdɔle aze la azo, emomu bɛfa bɛ adwenle bɛsie ɛleka mɔɔ bɛnriandi bɛadwu anzɛɛ ahyɛlɛdeɛ ne azo.\n9. Saa yɛtɔ aze a, duzu a ɔwɔ kɛ yɛyɛ a?\n9 Ɔdwu mekɛ ne bie a yɛbadɔ aze, yɛbavo wɔ yɛ edwɛkɛ nee yɛ nyɛleɛ nu. Anzɛɛ bie a yɛ mediema mɔɔ bɛlɛsu ɛnriandilɛ ne bie la bayɛ debie atia yɛ. Ɔnle kɛ yɛmaa ɔsi yɛ nwo. Yɛnli munli yɛɛ adenle ɛdenraa ne mɔɔ kɔ ngoane nu la a yɛ muala yɛlua nu a. Yemɔti ɔdwu mekɛ ne bie a, “yɛbazuhuzuhu” yɛ nwo. Pɔɔlo hanle kɛ, ɔdwu mekɛ ne bie a ‘yɛbanyia edwɛkɛ yɛatia yɛ mediema.’ (Kɔl. 3:13) Noko akee, kɛ anrɛɛ yɛbava yɛ adwenle yɛazie ninyɛne mɔɔ badenda yɛ gyakɛ anu azo la, bɛmaa yɛva yɛ adwenle yɛzie ahyɛlɛdeɛ ne azo. Saa yɛtɔ aze a, bɛmaa yɛdwazo na yɛdoa ɛnriandilɛ ne azo. Saa yɛfa ɛya yɛsie yɛ nu na yɛgyakyi ɛnriandilɛ ne a, yɛnrɛwie na yɛanyia ahyɛlɛdeɛ ne. Eza yɛbahola yɛadenda awie mɔ mɔɔ ɛlɛbɔ mɔdenle azu ɛnriandilɛ ne wɔ adenle ɛdenraa ne azo la agyakɛ anu.\n10. Kɛ ɔkɛyɛ na yɛanyɛ “azedolɛ bolɛ” yɛammaa awie mɔ ɛ?\n10 Amaa yɛanyɛ “azedolɛ bolɛ” yɛammaa yɛ mediema mɔɔ ɛlɛsu ɛnriandilɛ ne bie la, ɔbayɛ boɛ a, ɔwɔ kɛ yɛmaa bɛ adenle yɛmaa bɛyɛ mɔɔ bɛkpondɛ la tɛla kɛ yɛbamaa bɛayɛ mɔɔ yɛkulo la. (Wlo. 14:13, 19-21; 1 Kɔl. 8:9, 13) Ɛhye le ngakyile fi menli mɔɔ su ɛnriandilɛ kpalɛ la ɛdeɛ ne anwo. Bɛ nee bɛ nwo su, na awie biala bɔ mɔdenle kɛ ɔ ngomekye a ɔ sa baha ahyɛlɛdeɛ ne a. Bɛdwenle bɛ ngomekye bɛ boɛyɛlɛ nwo ala. Yemɔti bɛbɔ mɔdenle kɛ bɛbazuhu bɛ gɔnwo mɔ bɛado aze amaa bɛali ɔ nyunlu. Noko wɔ ngoane nwo ɛnriandilɛ ne anu, yɛ nee yɛ mediema ɛnzu. (Gal. 5:26; 6:4) Yɛ bodane a le kɛ yɛboa menli dɔɔnwo yɛamaa bɛawie ɛnriandilɛ ne amaa yɛ muala yɛanyia ngoane ahyɛlɛdeɛ ne. Ɔti, yɛbɔ mɔdenle kɛ yɛbava Pɔɔlo folɛdulɛ mɔɔ vi sunsum ne la yɛali gyima. Ɔse: “Bɛmmadwenle bɛ ngomekye bɛ boɛyɛlɛ nwo, emomu bɛdwenle awie mɔ noko ɛdeɛ nwo.”—Fel. 2:4.\n11. Duzu a awie mɔɔ su ɛnriandilɛ la fa ye adwenle sie zo a, na duzu ati ɔ?\n11 Saa ɛye bɛ nyunlu fɔɔnwo mɔɔ bɛnea la ɛsie ahane a, eza menli mɔɔ ɛlɛsu ɛnriandilɛ la fa bɛ adwenle sie ɛleka mɔɔ bɛnriandi bɛahɔdwu la azo. Ɔnva nwo kɛ bɛ nye ɛndua ɛleka mɔɔ bɛnriandi bɛahɔdwu la, bɛpɛ ye nvoninli kɛ asɛɛ bɛzu ɛnriandilɛ ne bɛwie na bɛ sa ɛha ahyɛlɛdeɛ ne la. Ahyɛlɛdeɛ ne mɔɔ bɛfa bɛ adwenle bɛsie zo la maa bɛnyia anwosesebɛ bɛsu ɛnriandilɛ ne.\n12. Duzu a Gyihova ɛvi atiakunlukɛnlɛma nu ɛva ɛbɔ yɛ ɛwɔkɛ a?\n12 Gyihova ɛvi atiakunlukɛnlɛma nu ɛbɔ ye menli ɛwɔkɛ kɛ ɔbamaa bɛdabɛ mɔɔ bɛbawie ɛnriandilɛ ne la ahatualɛ—kɛ bɛbadɛnla aze dahuu wɔ anwuma anzɛɛ wɔ paladaese azɛlɛ zo. Ngɛlɛlera ne maa yɛnwu ahatualɛ zɔhane ne anwo edwɛkɛ ekyi, yemɔti yɛkola yɛpɛ kɛzi ɛbɛlabɔlɛ bayɛ anyelielɛ la anwo nvoninli. Saa yɛmaa anyelazo ne kɔ zo yɛ fofolɛ wɔ yɛ adwenle nee yɛ ahonle nu a, yɛnrɛmaa debie biala ɛnrɛdo yɛ aze bɔkɔɔ.\nKƆ ZO SU ƐNRIANDILƐ NE ƆNVA NWO NGYEGYELƐ\nYɛkulo kɛ yɛkɔ zo yɛsu ɛnriandilɛ ne ɔnva nwo ngyegyelɛ mɔɔ yɛyia la (Nea ɛdendɛkpunli 13-20) *\n13. Moalɛ boni a yɛnyia mɔɔ menli mɔɔ su ɛnriandilɛ kpalɛ la ɛnnyia bie a?\n13 Ɛnee ɔwɔ kɛ menli mɔɔ su ɛnriandilɛ wɔ Giliki nwɔhoalilɛ ne mɔ anu la di ngyegyelɛ le kɛ ɛvɛlɛ nee nyane zo. Noko ɛnee ndetelɛ mɔɔ bɛnyia nee bɛ anwosesebɛ ala a bahola aboa bɛ amaa bɛazu ɛnriandilɛ ne a. Yɛle kɛ menli zɔhane mɔ la, ɔluakɛ yɛnyia ndetelɛ wɔ kɛzi ɔwɔ kɛ yɛsu yɛ ɛnriandilɛ ne la anwo. Noko yɛnyia moalɛ bie mɔɔ menli mɔɔ su ɛnriandilɛ kpalɛ ɛnnyia ye la. Yɛnyia anwosesebɛ yɛfi Gyihova mɔɔ lɛ tumi kpole la ɛkɛ. Saa yɛfa yɛ nwo yɛto Ɔ nwo zo a, yebɔ yɛ ɛwɔkɛ kɛ ɔbatete yɛ na eza yeamaa yɛ nwo ayɛ se!—1 Pita 5:10.\n14. Kɛzi 2 Kɔlentema 12:9, 10 boa yɛ ɔmaa yɛgyinla ngyegyelɛ nloa ɛ?\n14 Pɔɔlo yiale ngyegyelɛ dɔɔnwo. Saa ɛye aholoba nee ɛkpɔlɛ mɔɔ ɔyiale la ɛsie ahane a, ɔyɛ a ɔyɛ bɛtɛɛ, na ɔwɔ kɛ ɔgyinla ‘debie mɔɔ le kɛ bowule mɔɔ bɛvale bɛwulale ɔ nwonane nu’ la anloa. (2 Kɔl. 12:7) Kɛ anrɛɛ ɔbamaa ngyegyelɛ ɛhye mɔ amaa ɔ sa nu ado la, ɔnwunle kɛ ɛhye le nwolɛ adenle mɔɔ ɔbamaa yeava ɔ nwo yeado Gyihova anwo zo a. (Kenga 2 Kɔlentema 12:9, 10.) Ɔlua adwenle ɛhye mɔɔ Pɔɔlo nyianle la ati, Gyihova boale ye wɔ ye sɔnea ne mɔ anu.\n15. Saa yɛsukoa Pɔɔlo a, duzu a yɛbanwu ye a?\n15 Bie a bɛbabɔ yɛdayɛ noko aholoba anzɛɛ bɛbakpɔ yɛ ɔlua yɛ diedi ne ati. Bie a eza ɔwɔ kɛ yɛgyinla anwodolɛ anzɛɛ ɛvɛlɛ nloa. Noko saa yɛsukoa Pɔɔlo a, ngyegyelɛ ɛhye mɔ ko biala bamaa yɛanyia adenle yɛanwu kɛzi Gyihova fi ɛlɔlɛ nu boa yɛ la.\n16. Saa wɔ kpɔkɛdelɛ ɛnle kpalɛ bɔbɔ a, duzu a ɛbahola wɔayɛ a?\n16 Ɛla ɛkpa zo anzɛɛ wɔha abuburama ebia nu ɔ? Ɛ gyakɛ kpɔkɛ fofo wɔ anzɛɛ ɛnnwu debie kpalɛ ɔ? Saa ɔle zɔ a, asoo ɛ nee bɛdabɛ mɔɔ bɛle mgbavolɛ na bɛte kpɔkɛ la bahola azu ɛnriandilɛ ne? Ɛhɛe! Mediema dɔɔnwo mɔɔ bɛyɛ mgbanyinli anzɛɛ bɛle wuliravolɛma la ɛlɛsu ngoane nwo ɛnriandilɛ ne. Bɛdabɛ mumua ne bɛnrɛhola bɛnrɛyɛ gyima ɛhye. Emomu, bɛnyia anwosesebɛ bɛfi Gyihova ɛkɛ ɔlua Kilisiene ayia mɔɔ bɛdua fonu anzɛɛ vidio zo bɛnyia nuhua kyɛfoa la azo. Eza bɛyɛ ɛdoavolɛyɛlɛ gyima ne bie ɔlua dɔketama, nɛɛsema yɛɛ bɛ mbusuafoɔ mɔɔ bɛdi bɛ daselɛ la azo.\n17. Kɛzi Gyihova te nganeɛ maa bɛdabɛ mɔɔ bɛ kpɔkɛdelɛ ɛnle kpalɛ la ɛ?\n17 Mmamaa kpɔkɛ mɔɔ ɛnde la maa ɛ sa nu to na ɛte nganeɛ kɛ ɛnrɛhola ngoane nwo ɛnriandilɛ ne su. Gyihova anye sɔ wɔ diedi nee wɔ kpundiigyinlanlɛ ne. Ɛhyia ye moalɛ ɛnɛ ɛtɛla mekɛ biala yɛɛ ɔnrɛkpo wɔ ɛlɛ. (Edw. 9:10) Emomu ɔbabikye wɔ kpalɛ. Yɛ edwɛkɛ bie mɔɔ adiema raalɛ bie mɔɔ ɛlɛyia kpɔkɛdelɛ nwo ngyegyelɛ hanle la nzonlɛ. Ɔka kɛ: “Menwu kɛ mekɛ mɔɔ me kpɔkɛdelɛ ɛlɛsɛkye la, ɔmmaa mennyia nwolɛ adenle dɔɔnwo menga nɔhalɛ ne anwo edwɛkɛ mengile awie mɔ. Noko meze kɛ, ekyi bɔbɔ mɔɔ mekola meyɛ la maa Gyihova anye die na ɔmaa medame noko me nye die.” Saa ɛ sa nu to a, kakye kɛ ɔtɛkale ɛ ngome. Dwenle neazo mɔɔ Pɔɔlo yɛle na suzu edwɛkɛ mɔɔ maa anwosesebɛ mɔɔ ɔhanle la anwo nea: “Medi fɛlɛko wɔ bɛtɛɛyɛlɛ, . . . nu. Ɔluakɛ saa meyɛ bɛtɛɛ a ɛnee me nwo ɛyɛ se kpalɛ.”—2 Kɔl. 12:10.\n18. Ngyegyelɛ titili boni a bie mɔ yia a?\n18 Menli mɔɔ ɛlɛsu ngoane nwo ɛnriandilɛ ne la bie mɔ lɛ ngyegyelɛ gyɛne. Bɛlɛyia ngyegyelɛ bie mɔɔ menli ɛnnwu ye bɔbɔ na bɛade ɔ bo la. Kɛ neazo la, bie a bɛlɛ adwenle nu ngyegyelɛ anzɛɛ adwenleadwenle ɛdɔ bɛ nwo. Duzu ati a Gyihova azonvolɛ ɛhye mɔ ngyegyelɛ ɛdeɛ ne le titili a? Ɔluakɛ saa awie agyakɛ bu na ɔde ehwili nu a, awie biala kola nwu ye ngyegyelɛ ne na ɔboa ye. Noko saa awie lɛ adwenle nee nganeɛdelɛ nu ngyegyelɛ a, menli ɛnnwu ye. Menli ɛhye mɔ di nyane kɛ mɔɔ awie mɔɔ ɔ sa anzɛɛ ɔ gyakɛ ɛbu di nyane la, noko bie a awie mɔ ɛnrɛkyekye bɛ rɛle kɛ mɔɔ ɔwɔ kɛ bɛyɛ la.\n19. Duzu a yɛsukoa yɛfi Mɛfebɔhyɛte neazo ne anu a?\n19 Saa ɛlɛ ngyegyelɛ bie na ɛte nganeɛ kɛ bɛnde wɔ edwɛkɛ bo a, ɛbahola wɔanyia anwosesebɛ wɔavi Mɛfebɔhyɛte edwɛkɛ ne anu. (2 Sa. 4:4) Ɛnee ɔle wuliravolɛ yɛɛ Belemgbunli Devidi buale ye mgbɔvodɛne. Tɛ Mɛfebɔhyɛte nvonleɛ ti a ɔyiale ngyegyelɛ ɛhye mɔ a. Noko yeammaa ɛhye angyegye ye; ɔmaanle ɔ nye zɔle ninyɛne mgbalɛ mɔɔ ɔnyianle ye wɔ ɛbɛlabɔlɛ nu la. Ɔ nye zɔle atiakunlukɛnlɛma subane mɔɔ ɛnee Devidi ɛla ye ali ɛhile ye mekɛ bie la. (2 Sa. 9:6-10) Yemɔti mekɛ mɔɔ Devidi buale ye mgbɔvodɛne la, ɔzuzule ninyɛne nwo ɔhɔle moa. Yeammaa Devidi nvonleɛ ne anga ye ɛya. Yɛɛ yeambɔ Gyihova somolɛ wɔ mɔɔ Devidi ɛyɛ la anwo. Mɛfebɔhyɛte vale ye adwenle ziele mɔɔ ɔbahola yeayɛ yeaboa belemgbunli ne mɔɔ Gyihova ɛkpa ye la azo. (2 Sa. 16:1-4; 19:24-30) Gyihova maanle bɛhɛlɛle Mɛfebɔhyɛte neazo kɛnlɛma ne wɔ Ye Edwɛkɛ ne anu amaa yɛanyia zolɛ nvasoɛ.—Wlo. 15:4.\n20. Kɛzi adwenleadwenle bahola aha bie mɔ ɛ, noko anwodozo boni a bɛbahola bɛanyia a?\n20 Ɔlua adwenleadwenle mɔɔ anu yɛ se mɔɔ yɛ mediema bie mɔ ɛlɛyia la ati, saa bɛwɔ menli nu a bɛsulo. Ɔnva nwo kɛ bɛngulo menli nu la, bɛkɔ debiezukoalɛ, nyianu mgbole nee ngyikyi. Ɔyɛ se kɛ bɛ nee menli mɔɔ bɛnze bɛ la badendɛ, noko bɛka edwɛkɛ ne bie bɛkile menli wɔ daselɛlilɛ nu. Saa ɛwɔ tɛnlabelɛ zɔhane anu a, kakye kɛ ɔtɛkale ɛ ngome. Menli dɔɔnwo ɛlɛyia ngyegyelɛ ɛhye bie. Kakye kɛ Gyihova anye sɔ mɔdenle mɔɔ ɛlɛbɔ wɔazonle ye la. Ninyɛne ɛhye mɔ mɔɔ ɛlɛkɔ zo wɔayɛ la kile kɛ Gyihova ɛlɛyila wɔ na yeamaa wɔ anwosesebɛ mɔɔ ɛhyia la. * (Fel. 4:6, 7; 1 Pita 5:7) Saa ɛlɛsonle Gyihova ɔnva nwo nwonane nu nee nganeɛdelɛ nu ngyegyelɛ mɔɔ ɛlɛ la a, nyia anwodozo kɛ ɛlɛyɛ mɔɔ sɔ Gyihova anye la.\n21. Ɔlua Gyihova moalɛ zo, duzu a yɛ muala yɛbahola yɛayɛ a?\n21 Ɔyɛ anyelielɛ kɛ ngakyile kpole wɔ ɛnriandilɛ kpalɛ ne nee mɔɔ Pɔɔlo hanle nwolɛ edwɛkɛ anu la. Wɔ ɛnriandilɛ mɔɔ ɛnee bɛsu ye wɔ tete ne la anu, ɛnee sonla ko ala a nyia ahyɛlɛdeɛ ne a. Noko wɔ Kilisienema ɛnriandilɛ ɛdeɛ ne anu, awie biala mɔɔ bagyinla nu ahɔ awieleɛ la banyia ahyɛlɛdeɛ ne. (Dwɔn 3:16) Yɛɛ wɔ ɛnriandilɛ kpalɛ ne anu, ɔwɔ kɛ menli mɔɔ su ɛnriandilɛ ne la nyia kpɔkɛdelɛ kpalɛ, tɛ ye zɔ a, bɛnrɛli konim. Noko, yɛ nuhua dɔɔnwo ɛnlɛ kpɔkɛdelɛ kpalɛ, noko yɛlɛkɔ zo yɛazu ngoane nwo ɛnriandilɛ ne. (2 Kɔl. 4:16) Ɔlua Gyihova moalɛ zo, yɛbazu ɛnriandilɛ ne yɛawie!\nƐnriandilɛ boni a Pɔɔlo hanle nwolɛ edwɛkɛ a?\nNgyegyelɛ boni mɔ a yɛyia a?\nKɛ ɔkɛyɛ na yɛagyinla ɔ nloa ɛ?\nEDWƐNE 144 Fa Ɛ Nye To Ahyɛlɛdeɛ Ne Azo!\n^ ɛden. 5 Kpanyinliyɛlɛ yɛɛ anwodolɛ mɔɔ anu yɛ se la ɛlɛgyegye Gyihova azonvolɛ dɔɔnwo ɛnɛ. Yɛɛ ɔyɛ a, yɛ muala yɛte ɛvɛlɛ nganeɛ. Yemɔti ɛnriandilɛ ɛnle debie mɔɔ yɛ nye die nwo a. Wɔ edwɛkɛ ɛhye anu, yɛbanwu kɛzi yɛ muala yɛbahola yɛava abotane yɛazu ngoane nwo ɛnriandilɛ ne mɔɔ ɛzoanvolɛ Pɔɔlo hanle nwolɛ edwɛkɛ yɛawie la.\n^ ɛden. 6 Nea edwɛkɛ “Baebolo Ne Kakyi Sonla” mɔɔ wɔ January 1, 2013, Ɛzinzalɛ Arane ne anu la.\n^ ɛden. 20 Saa ɛkpondɛ nzuzulɛ mɔɔ baboa wɔ amaa wɔali adwenleadwenle zo nee menli mɔɔ ɛhola ɛgyinla ɔ nloa la anwo anwubielɛ dɔɔnwo a, nea May 2019 gyimalilɛ ne mɔɔ wɔ jw.org® azo la. Nea LIBRARY > JW BROADCASTING® abo.\n^ ɛden. 63 NVONINLI NWO EDWƐKƐ: Adiema nrenyia kpanyinli ne ɛlɛyɛ dɔɔnwo wɔ daselɛlilɛ gyima ne anu, ɛhye maa ɔdua Kilisiene adenle kpalɛ ne anu.\n^ ɛden. 65 NVONINLI NWO EDWƐKƐ: Yɛbahola yɛadenda awie mɔ agyakɛ anu saa yɛtinlitinli bɛ nwo zo kɛ bɛnlo nza dɔɔnwo anzɛɛ yɛno ye dɔɔnwo a.\n^ ɛden. 67 NVONINLI NWO EDWƐKƐ: Ɔnva nwo kɛ adiema nrenyia ne la asopiti la, ɔlɛdi menli mɔɔ yɛ ye ayile la daselɛ amaa yeahɔ zo yeazu ngoane nwo ɛnriandilɛ ne.\nFa nwa awie Fa nwa awie ‘Su Ɛnriandilɛ Ne Wie’\nw20 April m. 26-31\nƐtetalɛ Mɔɔ Vi Sɔlɔ Ɛlɛba!\nKɛzi Ɛnwu Wɔ Azɛlɛsinli Ne Anu Amra Ɛ?\nTie Ye, Sukoa Ye Na Da Anwunvɔnezelɛ Ali\n“Mevɛlɛ Bɛ Agɔnwolɛma”\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ April 2020\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ April 2020\nƐZINZALƐ ARANE—DEBIEZUKOALƐ ƐDEƐ April 2020


Ayezaya 46 | Yintanɛte Zo Baebolo | Ewiade Fofolɛ Ngilebɛbo\nBabelɔn ananze ne mɔ nee Yizilayɛ Nyamenle ne (1-13)\nGyihova ka mɔɔ bazi kenle bie la (10)\nKɔleɛ mɔɔ vi aduduleɛ (11)\n46 Bɛle kpo ye nu,+ Nibo butu. Nane mɔɔ soa ninyɛne la zo bɛ ananze ne mɔ,+Kɛ bɔlɛ mɔɔ ɛyɛ adesoa ɛmaa nane ne mɔ mɔɔ ɛwie fɛ la. 2 Bɛbutu na bɛka bɛ nwo aze;Bɛngola bɛnlie adesoa ne,*Yɛɛ bɛdabɛ mumua ne bɛkɔ* akɛlɛzonlenlɛ nu. 3 “O Gyekɔbo abozoamra nee Yizilayɛma mɔɔ ɛha la amuala, bɛdie me,+Bɛmɛ mɔɔ meboa bɛ ɔvi bɛ awolɛ nu na mevia bɛ ɔvi ɛkolɛ nu la.+ 4 Kɔkpula kɛ bɛbayɛ mgbanyinli la, kɛ mede ala ɛne;+Kɔkpula kɛ bɛ ti zo bayɛ egyɛne la, mebahɔ zo meadwu bɛ. Kɛ mɔɔ meyɛ ye ala la, mebavia bɛ, meadwu bɛ na mealie bɛ.+ 5 Nwane a bɛbava me bɛatoto ɔ nwo na ɔ nee me azɛ a?+Nwane a bɛbava ye bɛatoto me nwo amaa yɛazɔho yɛ nwo a?+ 6 Menli ne bie mɔ ye nvutuke wɔ bɛ ezukoa kodoku nu;Bɛsuzu dwɛtɛ fufule ne wɔ tone zo. Bɛbɔ mbulalɛ dwinvolɛ ɛkpa na ɔfa ɔyɛ nyamenle.+ Akee bɛtu bɛgua ɔ nyunlu bɛsonle ye.*+ 7 Bɛmaa ye zo bɛto bɛ kɔme zo;+Bɛsoa bɛkɔsie ɔ bo zo ne na ɔgyinla ɛkɛ ne ala. Ɔndu ɔ bo ɔnvi ɔ bo zo ne.+ Bɛsu bɛfɛlɛ ye, noko ɔnlie zolɛ;Ɔngola ɔnlie awie ɔnvi anwongyelelɛ nu.+ 8 Bɛhakye ɛhye na bɛnyia akɛnrasesebɛ. Bɛmɛ mɛladonlɛma, bɛva bɛzie bɛ ahonle nu. 9 Bɛhakye mɔmoane* ninyɛne dɛba ne mɔ,Kɛ medame a mele Nyamenle* a, na awie bieko ɛnle ɛkɛ. Medame a mele Nyamenle a, na awie bieko ɛnle ɛkɛ mɔɔ le kɛ medame a.+ 10 Medame a mɔlebɛbo ne meka mɔɔ bazi kenle bie,Na meka ninyɛne mɔɔ ɛtɛsisile la meto ɛkɛ mekɛ tendenle a.+ Meka kɛ, ‘Me kpɔkɛbɔlɛ* bagyinla,+Yɛɛ mebayɛ debie biala mɔɔ mekulo la.’+ 11 Melɛfɛlɛ kɔleɛ meavi aduduleɛ,+Melɛfɛlɛ awie meavi moamoa meamaa yeali me kpɔkɛbɔlɛ* nwo gyima.+ Meha na mebamaa yeayɛ zɔ. Mebɔ nwolɛ kpɔkɛ, yɛɛ mebayɛ noko.+ 12 Bɛmɛ mɔɔ bɛ ahonle ɛsolo,*Bɛmɛ mɔɔ bɛ nee tenleneyɛlɛ avinli wale la, bɛdie me. 13 Memaa me tenleneyɛlɛ ne ɛbikye;Ɔnle moa,Yɛɛ me ngoanelielɛ ɛnrɛha amozi.+ Mebamaa Zayɔn anyia ngoanelielɛ, na Yizilayɛ anyia me anyunlunyia ne.”+\n^ Ɛhye kile, ananze ne mɔ mɔɔ bɛva bɛzoa nane ne mɔ la.\n^ Anzɛɛ “bɛ ɛkɛla kɔ.”\n^ Hibulu aneɛ nu, “bɛbɔ bɛ ti aze bɛmaa ye.”\n^ Hibulu aneɛ nu, “alimoa.”\n^ Anzɛɛ “Tumivolɛ Bedevinli ne.”\n^ Anzɛɛ “bodane; folɛdulɛ.”\n^ Hibulu aneɛ nu, “yɛ se.”


Duzu Ati A Ɔwɔ Kɛ Yɛkile Anyezɔlɛ A? | Ɛzinzalɛ Arane Debiezukoalɛ\nKENGA YE WƆ Acholi Afrikaans Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Aukan Australia Mumule Aneɛ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik English Esan Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Gitonga Greenlandic Guadeloupean Creole Guarani Guatemala Mumule Aneɛ Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Honduras Mumule Aneɛ Hungarian Hungary Mumule Aneɛ Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Mumule Aneɛ Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mizo Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumule Aneɛ Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Mumule Aneɛ Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Salvador Mumule Aneɛ Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Mumule Aneɛ Tajiki Tamil Tarascan Tatar Telugu Tetun Dili Thai Thai Mumule Aneɛ Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\n“Bɛhile anyezɔlɛ.”—KƆL. 3:15.\nEDWƐNE 46 Gyihova, Yɛyɛ Wɔ Mo\n1. Kɛzi Samɛleanli nrenyia ne mɔɔ Gyisɛse yɛle ye ayile la lale anyezɔlɛ ali ɛ?\nMRENYIA bulu ne dele nganeɛ kɛ bɛ anyelazo ɛwie. Ɛnee bɛle kokobɛvolɛma, na ɛnee bɛnlɛ anyelazo kɛ bɛbade kpɔkɛ. Noko kenle ko, bɛnwunle Gyisɛse, Kilehilevolɛ Kpole ne wɔ moamoa. Bɛdele kɛ Gyisɛse ɛyɛ wuliravolɛma dɔɔnwo ayile, na bɛnyianle anwodozo kɛ ɔbahola yeayɛ bɛ ayile. Yemɔti, bɛdeanle nu kɛ: “Gyisɛse, Kilehilevolɛ, nwu yɛ anwunvɔne!” Mrenyia bulu ne dele kpɔkɛ bɔkɔɔ. Kpolerazulɛ biala ɛnle nwolɛ kɛ bɛ muala bɛ nye zɔle Gyisɛse atiakunlukɛnlɛmayɛlɛ ne. Noko, bɛ nuhua ko yɛle mɔɔ tɛla zɔ la—ɔlale anyezɔlɛ ali. * Samɛleanli nrenyia ne mɔɔ bɛyɛle ye ayile la vale “ɛnelɛ kpole” wulale Nyamenle anyunlunyia.—Luku 17:12-19.\n2-3. (a) Duzu ati a ɔbahola yeara ye kɛ yɛnrɛla anyezɔlɛ ali ɛ? (b) Boni a yɛbazuzu nwo wɔ edwɛkɛ ɛhye anu a?\n2 Le kɛ Samɛleanli nrenyia ne la, yɛkulo kɛ yɛda anyezɔlɛ ali yɛkile menli mɔɔ bɛfi atiakunlukɛnlɛma nu bɛyɛ debie bɛmaa yɛ la. Noko, ɔdwu mekɛ ne bie a yɛ rɛle kola fi kɛ yɛbava yɛ edwɛkɛ nee yɛ nyɛleɛ yɛahile debie bie anwo anyezɔlɛ.\n3 Wɔ edwɛkɛ ɛhye anu, yɛbazuzu deɛmɔti ɔhyia kɛ yɛda anyezɔlɛ ali wɔ yɛ ɛdendɛlɛ nee yɛ nyɛleɛ nu la anwo. Yɛbazuzu menli mɔɔ lale anyezɔlɛ ali nee bɛdabɛ mɔɔ bɛanyɛ zɔ la neazo ngakyile mɔɔ wɔ Baebolo ne anu la anwo. Akee yɛbazuzu ndenle fɔɔnwo bie mɔ mɔɔ yɛbalua zo yɛala anyezɔlɛ ali la anwo.\n4-5. Duzu ati a ɔwɔ kɛ yɛkile anyezɔlɛ a?\n4 Gyihova ɛyɛ kɛzi ɔwɔ kɛ yɛkile anyezɔlɛ la anwo neazo ɛmaa yɛ. Adenle ko mɔɔ ɔdua zo ɔyɛ zɔ la a le kɛ, ɔmaa menli mɔɔ yɛ ye ɛhulolɛdeɛ la ahatualɛ. (2 Sa. 22:21; Edw. 13:6; Mat. 10:40, 41) Yɛɛ Ngɛlɛlera ne maa yɛ anwosesebɛ kɛ “[yɛzukoa] Nyamenle kɛ mralɛ kulovolɛma.” (Ɛfɛ. 5:1) Yemɔti ndelebɛbo titili mɔɔ ɔti ɔwɔ kɛ yɛkile anyezɔlɛ la a le kɛ, yɛkulo kɛ yɛsukoa Gyihova neazo ne.\n5 Suzu debie bieko mɔɔ ɔti ɔwɔ kɛ yɛkile mɔɔ awie mɔ yɛ anwo anyezɔlɛ la anwo. Anyezɔlɛ le kɛ aleɛ kpalɛ la—saa ɛ nee awie mɔ ɛlɛdi a, ɔyɛ fɛ kpalɛ. Saa yɛnwu kɛ awie mɔ anye sɔ mɔɔ yɛyɛ la a, ɔmaa yɛ nye die. Saa yɛkile anyezɔlɛ a, yɛmaa awie mɔ anye die. Ahenle mɔɔ yɛla ye ase la nwu ye kɛ mɔdenle mɔɔ yebɔ kɛ ɔboa yɛ la sonle bolɛ. Ɔlua zo, agɔnwolɛvalɛ mɔɔ yɛ nee ye lɛ la anu mia.\n6. Ndenle boni mɔ azo a edwɛkɛ mɔɔ yɛka yɛkile anyezɔlɛ la le kɛ ezukoa nvutuke ampolo ɛ?\n6 Anyezɔlɛ mɔɔ yɛkile la anwo hyia kpalɛ. Baebolo ne ka kɛ: “Edwɛkɛ mɔɔ bɛkɛha ye wɔ ye adenle zo la le kɛ ezukoa nvutuke ampolo mɔɔ la dwɛtɛ fufule pɛlɛte nu la.” (Mrɛ. 25:11) Suzu kɛzi ezukoa nvutuke ampolo le kɛnlɛma wɔ dwɛtɛ fufule pɛlɛte nu la anwo nea! Akee suzu kɛzi ɔsonle bolɛ la anwo! Saa bɛfa ahyɛlɛdeɛ zɛhae bɛmaa wɔ a, kɛzi ɛbade nganeɛ ɛ? Kɛ edwɛkɛ mɔɔ yɛka yɛkile anyezɔlɛ la sonle bolɛ la ɛne. Akee suzu nɔhalɛ edwɛkɛ ɛhye anwo nea: Ezukoa nvutuke ampolo bahola adɛnla ɛkɛ dahuu. Zɔhane ala a yɛka edwɛkɛ yɛkile anyezɔlɛ a, menli mɔɔ yɛka yɛkile bɛ la bahakye ye wɔ bɛ ngoane mekɛ kɔsɔɔti anu.\nBƐLALE ANYEZƆLƐ ALI\n7. Kɛ mɔɔ Edwɛndolɛ 27:4 maa yɛnwu ye la, kɛzi Devidi nee edwɛndolɛma gyɛne lale bɛ anyezɔlɛ ali ɛ?\n7 Nyamenle tete azonvolɛ dɔɔnwo lale anyezɔlɛ ali. Bɛ nuhua ko a le Devidi. (Kenga Edwɛndolɛ 27:4.) Ɛnee ɔ nye sɔ nɔhalɛ ɛzonlenlɛ kpole, na ɔluale adenle kpalɛ zo ɔlale ye anyezɔlɛ ne ali. Ɔvale ninyɛne mɔɔ sonle bolɛ la ɔboale ɛzonlenlɛ sua ne ɛzilɛ. Esafe abozoamra hɛlɛle ayɛlɛyelɛ edwɛne vale lale bɛ anyezɔlɛ ali. Wɔ edwɛne ko anu, bɛyɛle Nyamenle mo na bɛyele Gyihova ayɛlɛ wɔ ye “nwanwane gyima ne mɔ” anwo. (Edw. 75:1) Nɔhalɛ nu, ɛnee Devidi nee Esafe abozoamra kulo kɛ bɛkile kɛzi bɛ nye sɔ nyilalɛ ngakyile mɔɔ Gyihova ɛmaa bɛnyia la. Ɛdawɔ noko dwenle ndenle mɔɔ ɛbahola wɔalua zo wɔazukoa edwɛndolɛma ɛhye mɔ neazo ne la anwo.\nDuzu a kɛlata mɔɔ Pɔɔlo hɛlɛle Wulomuma la kilehile yɛ wɔ anyezɔlɛ nwo a? (Nea ɛdendɛkpunli 8-9) *\n8-9. Kɛzi Pɔɔlo hilele kɛ ɔ nye sɔ mɔɔ ɔ mediema mrenyia nee mraalɛ yɛle maanle ye la ɛ, na duzu a vile nu rale a?\n8 Ɛnee ɛzoanvolɛ Pɔɔlo noko anye sɔ mɔɔ ɔ mediema yɛle la na ɔlale ye ali ɔlua edwɛkɛ mɔɔ ɔhanle ɔvanenle bɛ nwo la azo. Ɛnee dahuu ɔda Nyamenle ase wɔ ye asɔneyɛlɛ nu ɔlua mediema ne mɔ ati. Eza ɔlale anyezɔlɛ ali wɔ kɛlata mɔɔ ɔhɛlɛle bɛ la anu. Wɔ Wulomuma tile 16 ngyɛnu ko mɔɔ kɔ 15 la anu, Pɔɔlo bobɔle ɔ gɔnwo mɔ Kilisienema 27 aluma. Pɔɔlo mumua ne hakyele kɛ Pelesela nee Akoyela ‘vale bɛ ngoane dole esiane nu maanle ye,’ yɛɛ ɔhanle Fobi anwo edwɛkɛ kɛ “yeboa menli dɔɔnwo” na ɔdaye Pɔɔlo noko ɔboka nwo. Ɔhanvole mediema mrenyia nee mraalɛ ɛhye mɔ wɔ bɛ gyima ɛsesebɛ nwo.—Wlo. 16:1-15.\n9 Ɛnee Pɔɔlo ze kɛ ɔ mediema ne mɔ ɛnli munli, noko mɔɔ ɔdwula kɛlata mɔɔ ɔhɛlɛle Wulomuma la, ɔhanle bɛ subane kpalɛ nwo edwɛkɛ. Dwenle kɛzi mediema ne mɔ dele nganeɛ wɔ mekɛ mɔɔ bɛlɛkenga kɛlata ne kpole bahile asafo ne la anwo! Ɔlua zo, bɛ nee Pɔɔlo agɔnwolɛvalɛ ne anu yɛle se. Asoo ɛta ɛkanvo wɔ asafo ne anu amra wɔ bɛ edwɛkɛ nee bɛ nyɛleɛ mgbalɛ nwo ɔ?\n10. Duzu a yɛsukoa yɛfi kɛzi Gyisɛse lale anyezɔlɛ ali hilele ye ɛdoavolɛ ne mɔ la anu a?\n10 Gyisɛse lale anyezɔlɛ ali wɔ gyima mɔɔ ye ɛdoavolɛma yɛle ye wɔ Asia Minor la anwo wɔ edwɛkɛ mɔɔ ɔhanle la anu. Kɛ neazo la, ɔbɔle edwɛkɛ mɔɔ ɔhanle ɔhilele Tayataela asafo ne la abo kɛ: “Meze wɔ gyima nee wɔ ɛlɔlɛ nee diedi nee ɛzonlenlɛ gyima nee abotane, na wɔ gyima mɔɔ li amozi la tɛla mɔɔ ɛyɛle ye alimoa ne la.” (Yek. 2:19) Gyisɛse anga bɛ mɔdenlebɔlɛ ne anwo edwɛkɛ ala, eza ɔhanvole bɛ wɔ bɛ subane kpalɛ ne anwo. Gyisɛse deanle Tayataelama bie mɔ ɛdeɛ, noko ɔvale anwosesebɛmaanlɛ ɔbɔle ye edwɛkɛ ne abo yɛɛ ɔvale ɔdwulale ye. (Yek. 2:25-28) Dwenle tumi mɔɔ Gyisɛse lɛ ye kɛ asafo ne kɔsɔɔti ati la anwo. Ɔngyia kɛ ɔbala yɛ ase wɔ mɔɔ yɛyɛ yɛmaa ye la anwo. Noko akee ɔkile mɔɔ yɛyɛ la anwo anyezɔlɛ. Ɛhye le neazo kɛnlɛma maa asafo nu mgbanyima.\n11. Kɛ mɔɔ bɛhile ye wɔ Hibuluma 12:16 la, subane boni a Yisɔ lale ye ali wɔ sunsum nu ninyɛne nwo a?\n11 Ɔyɛ alɔbɔlɛ kɛ Baebolo nu menli bie mɔ angile anyezɔlɛ la. Kɛ neazo la, awovolɛ mɔɔ bɛkulo Gyihova na bɛbu ye la a tetele Yisɔ a, noko yeangile sunsum nu ninyɛne nwo anyezɔlɛ. (Kenga Hibuluma 12:16.) Kɛzi ɔlale ye boniayɛ subane ne ali ɛ? Yisɔ dɔnenle ye kpanyinli maanle Gyekɔbo liele sutulu mɔɔ yeandwenle nwo a. (Mɔl. 25:30-34) Nzinlii, Yisɔ nlunle ɔ nwo wɔ kpɔkɛ mɔɔ ɔzile la anwo. Noko, kɛmɔ yeangile mɔɔ ɔlɛ la anwo anyezɔlɛ la ati, ɛnee ɔnfɛta kɛ ɔtendɛ ɔ nzo abo kɛ ɔ sa anga awolɛ kpanyinli nwo nyilalɛ ne la.\n12-13. Kɛzi Yizilayɛma lale ye ali kɛ bɛle boniayɛma ɛ, na duzu a vile nu rale a?\n12 Ɛnee Yizilayɛma lɛ ndelebɛbo dɔɔnwo mɔɔ ɔti ɔwɔ kɛ bɛkile anyezɔlɛ a. Gyihova yele bɛ vile akɛlɛzonlenlɛ nu wɔ mekɛ mɔɔ ɔvale Ngyegyelɛ Bulu ɔrale Yigyibitima anwo zo la anzi. Akee Nyamenle zɛkyele Yigyibiti sogyama ne amuala na ɔliele Yizilayɛma ɔvile Nyevile Kɔkɔlɛ ne anu. Yizilayɛma anye zɔle ɛhye kpalɛ, yemɔti bɛdole konimlilɛ edwɛne bɛyele Gyihova ayɛlɛ. Noko asoo bɛhɔle zo bɛlale anyezɔlɛ ali?\n13 Mɔɔ Yizilayɛma yiale ngyegyelɛ fofolɛ la, bɛ rɛle vile ninyɛne mgbalɛ dɔɔnwo mɔɔ Gyihova yɛle maanle bɛ la. Akee bɛlale ye ali kɛ bɛle boniayɛma. (Edw. 106:7) Adenle boni azo? “Yizilayɛma amuala dendɛle bɛ nzo abo tiale Mosisi nee Aalɔn”—nɔhalɛ nu, ɛnee bɛlɛtendɛ bɛatia Gyihova. (Ade. 16:2, 8) Gyihova lile nyane ɔluakɛ bɛangile anyezɔlɛ la ati. Nzinlii, ɔhanle ɔdole ɛkɛ ne kɛ, awolɛndoazo zɔhane bawu wɔ fienemgbole ne anu, kyesɛ Dwɔhyua nee Kalɛbe ala. (Ɛdi. 14:22-24; 26:65) Bɛmaa yɛnlea kɛzi yɛbakpo neazo ɛtane ɛhye mɔ na yɛazukoa kpalɛ ne la.\nKILE ANYEZƆLƐ ƐNƐ\n14-15. (a) Kɛzi agyalɛma bahola ahile anyezɔlɛ amaa bɛ nwo ɛ? (b) Kɛzi awovolɛ bahola ahilehile bɛ mra amaa bɛahile anyezɔlɛ ɛ?\n14 Wɔ abusua ne anu. Saa abusua ne anu sonla ko biala da anyezɔlɛ ali a, bɛnyia zolɛ nvasoɛ. Saa kunli nee yelɛ da anyezɔlɛ ali kile bɛ nwo a, ɔmaa bɛbikye bɛ nwo kpalɛ. Eza ɔmaa bɛfa ɛtane bɛkyɛ bɛ nwo. Kunli mɔɔ anye die ɔ ye anwo la anye ɛnzɔ ninyɛne mɔɔ ɔyɛ nee mɔɔ ɔka la anwo ala, emomu, eza “ɔye ye ayɛlɛ.” (Mrɛ. 31:10, 28) Yɛɛ yelɛ mɔɔ ze nrɛlɛbɛ la noko ka debie titili mɔɔ ɔ nye die nwo wɔ ɔ hu anwo la ɔkile ye.\n15 Awovolɛ, kɛ ɔkɛyɛ na bɛahilehile bɛ mra bɛamaa bɛahile anyezɔlɛ ɛ? Kakye kɛ, ɛ mra bazukoa mɔɔ ɛka nee mɔɔ ɛyɛ la. Yemɔti saa bɛ mra yɛ debie kpalɛ a, bɛyɛ bɛ mo bɛva bɛyɛ kɛzi bɛkile anyezɔlɛ la anwo neazo. Eza bɛhile bɛ mra kɛ saa awie yɛ debie maa bɛ a, bɛla ye ase. Boa ɛ mra maa bɛde ɔ bo kɛ, anyezɔlɛ mɔɔ bɛda ye ali la vi ahonle nu, na bɛ edwɛkɛ bahola aboa awie mɔ kpalɛ. Kɛ neazo la, bɛlɛra bie mɔɔ bɛfɛlɛ ye Clary la ka kɛ: “Mɔɔ me mame nyianle ɛvolɛ 32 la, ɛnee ɔwɔ kɛ ɔ ngomekye ɔnea ngakula nsa. Mɔɔ menyianle ɛvolɛ 32 la, mendwenlenle kɛzi ɔ nwo hyelele ye wɔ mekɛ zɔhane la anwo. Yemɔti menganle kɛzi me nye sɔ afɔle mɔɔ ɔbɔle ɔnleanle me nee me mediema mrenyia nwiɔ ne la mengilele ye. Ɔhanle ɔhilele me kenlensa ye ala kɛ, me edwɛkɛ ne hanle ye ahonle kpalɛ, na ɔta ɔdwenledwenle nwolɛ, na yemɔ maa ɔ nye die dahuu.”\nKilehile ɛ mra maa bɛhile anyezɔlɛ (Nea ɛdendɛkpunli 15) *\n16. Maa kɛzi yɛkile anyezɔlɛ a ɔmaa awie mɔ anwosesebɛ la anwo neazo.\n16 Wɔ asafo ne anu. Saa yɛda anyezɔlɛ ali yɛkile yɛ mediema a, yɛmaa bɛ anwosesebɛ. Kɛ neazo la, ɛnee Jorge mɔɔ ɛnyia ɛvolɛ 28 na ɔle asafo nu kpanyinli la ɛnde kpɔkɛ fee. Kɛyɛ siane ko, ɛnee ɔtɛkolale debiezukoalɛ kɔ. Mɔɔ ɔbɔle debiezukoalɛ ɛhɔlɛ bo bɔbɔ la, ɛnee ɔngola ɔnyɛ gyimalilɛ wɔ asafo ne anu. Jorge ka kɛ: “Mendele nganeɛ kɛ me nwo ɛngyia ɔluakɛ ɛnee me kpɔkɛdelɛ ɛmmaa mengola ɛhwee yɛ wɔ asafo ne anu. Noko wɔ kenle ko mɔɔ yɛkpɔnenle debiezukoalɛ la, adiema nrenyia bie zele me kɛ: ‘Mekulo kɛ meda wɔ ase wɔ neazo kpalɛ mɔɔ wɔyɛ wɔmaa me abusua ne la anwo. Ɛnze kɛzi wɔ ɛdendɛlɛ ne mɔ boale yɛ wɔ ɛvolɛ dɔɔnwo mɔɔ ɛpɛ nu anu la. Bɛmaa yɛnyia anyuhɔlɛ wɔ sunsum nu.’ Me nloa hale nwolɛ na me nye monle guale. Ɛnee mehyia edwɛkɛ zɔhane ne anwo.”\n17. Kɛ mɔɔ Kɔlɔsaema 3:15 ka la, kɛzi yɛbahile Gyihova kpalɛyɛlɛ ne anwo anyezɔlɛ ɛ?\n17 Maa yɛ atiakunlukɛnlɛma Nyamenle ne. Gyihova ɛmaa yɛ sunsum nu aleɛ dɔɔnwo. Kɛ neazo la, yɛnyia folɛdulɛ mɔɔ boa la wɔ yɛ ayia, yɛ magazine ne mɔ yɛɛ wɔ yɛ wɛbsaete ne azo. Asoo wɔdie ɛdendɛlɛ, wɔgenga edwɛkɛ anzɛɛ wɔnlea broadcasting gyimalilɛ bie na wɔha kɛ, ‘Ɛhye a ɛnee mehyia nwo’ la ɔ? Kɛzi yɛbahola yɛahile mɔɔ Gyihova ɛyɛ la anwo anyezɔlɛ ɛ? (Kenga Kɔlɔsaema 3:15.) Adenle ko a le kɛ, yɛbala ye ase dahuu wɔ ninyɛne mgbalɛ ɛhye mɔ anwo.—Gye. 1:17.\nBelemgbunlililɛ Asalo ɛkɛ ne ɛziezielɛ mɔɔ yɛbava yɛ nwo yɛawula nu la le adenle titili ko mɔɔ yɛdua zo yɛkile anyezɔlɛ a (Nea ɛdendɛkpunli 18)\n18. Kɛzi yɛbahile yɛ Belemgbunlililɛ Asalo ne anwo anyezɔlɛ ɛ?\n18 Saa yɛdi ɛleka mɔɔ yɛsonle la eni a, ɔle adenle bieko mɔɔ yɛdua zo yɛkile anyezɔlɛ a. Yɛfa yɛ nwo yɛwula Belemgbunlililɛ Asalo ɛkɛ ne ɛziezielɛ nu dahuu yɛɛ mediema mɔɔ nea asafo ne ɛlɛtɔlɔneke ninyɛne zo la nea zo kpalɛ. Saa yɛnea yɛ Belemgbunlililɛ Asalo ne azo kpalɛ a, ɔbahyɛ yɛɛ yɛnrɛbɔ nwolɛ kakɛ dɔɔnwo. Ɛhye bamaa yɛanyia ezukoa dɔɔnwo yɛazi Belemgbunlililɛ Asalo fofolɛ wɔ ewiade ɛleka dɔɔnwo.\n19. Duzu a ɛsukoa ɛfi maangyebakyi zo neavolɛ ko nee ɔ ye edwɛkɛ ne anu a?\n19 Maa menli mɔɔ yɛ gyima ɛsesebɛ maa yɛ la. Saa yɛda anyezɔlɛ ali a, yɛ edwɛkɛ bahola amaa awie mɔ anyia adwenle kpalɛ wɔ ngyegyelɛ mɔɔ bɛlɛyia ye la anwo. Suzu maangyebakyi zo neavolɛ bie nee ɔ ye anwubielɛ ne anwo nea. Mekɛ bie mɔɔ bɛvile daselɛlilɛ nu bɛrale sua nu la, ɛnee bɛvɛ kpalɛ. Ɛnee ɛyɛlɛ wɔ nu kpalɛ, yemɔti ɔ ye vale ye ɛyɛlɛ tɛladeɛ ne amuala lale. Aleɛ hyenle la, ɔhanle ɔhilele ɔ hu kɛ, ɔnrɛhola maangyebakyi gyima ne yɛ bieko. Nzinlii, wɔ zɔhane nwonlomɔ ne ala, ɔnyianle kɛlata ɔvile Bɛtɛle. Wɔ kɛlata ne anu, bɛhanvole ye kpalɛ wɔ abotane mɔɔ ɔlɛfa yeayɛ ye ɛzonlenlɛ gyima ne la anwo. Ɔhanle kɛ, ɔnla aze kɛ ɔbahakyi ye dabelɛ dapɛne biala. Ɔ hu ka kɛ: “Kɛlata ne anu edwɛkɛ ne hanle ye ahonle kpole, na yeambɔ zo bieko kɛ ɔgyakyi maangyebakyi gyima ne. Nɔhalɛ nu, yemaa me anwosesebɛ fane dɔɔnwo wɔ mekɛ bɔbɔ mɔɔ mekulo kɛ megyakyi la.” Agyalɛma zɔhane vale asɛɛ ɛvolɛ 40 yɛle maangyebakyi gyima ne.\n20. Duzu a ɔwɔ kɛ yɛbɔ mɔdenle yɛyɛ ye alehyenlɛ biala a, na duzu ati ɔ?\n20 Bɛmaa yɛbɔ mɔdenle biala kɛ yɛbava yɛ edwɛkɛ nee yɛ nyɛleɛ yɛala anyezɔlɛ ali dahuu. Ahonle nu mɔɔ yɛbavi yɛaha edwɛkɛ anzɛɛ yɛayɛ debie yɛamaa awie la le debie mɔɔ bie a ahenle hyia na yeahola yeagyinla ngyegyelɛ mɔɔ ɔlɛyia ye wɔ boniayɛ ewiade ɛhye anu la anloa a. Na anyezɔlɛ mɔɔ yɛbala ye ali la bamaa yɛ nee awie mɔ avinli ayɛ kpalɛ dahuu. Mɔɔ hyia kpalɛ la, ɔbamaa yɛazukoa Gyihova, yɛ atiakunlukɛnlɛma Selɛ ne mɔɔ kile anyezɔlɛ la.\nDuzu ati a ɔwɔ kɛ yɛkile mɔɔ awie mɔ yɛ la anwo anyezɔlɛ a?\nBaebolo nu menli boni mɔ a lale anyezɔlɛ ali a?\nKɛ ɔkɛyɛ na yɛala anyezɔlɛ ali ɛnɛ ɛ?\nEDWƐNE 20 Ɛvale Ɛ Ra Ne Mɔɔ Sonle Bolɛ La Ɛmaanle\n^ ɛden. 5 Anyezɔlɛ mɔɔ yɛbahile la anwo debie boni a yɛsukoa yɛfi Gyihova, Gyisɛse yɛɛ Samɛleanli kokobɛvolɛ ne ɛkɛ a? Edwɛkɛ ɛhye bahilehile neazo ɛhye mɔ nee dɔɔnwo anu. Yɛbazuzu deɛmɔti ɔhyia kɛ yɛkile anyezɔlɛ nee ndenle titili mɔɔ yɛbahola yɛalua zo yɛayɛ zɔ la anwo.\n^ ɛden. 1 EDWƐKƐ MƆƆ BƐHILEHILE NU: Awie anzɛɛ debie mɔɔ ɛkile anyezɔlɛ wɔamaa ye la kile kɛ ɛbu ahenle anzɛɛ deɛ ne kɛ ɔsonle bolɛ. Edwɛkɛkpɔkɛ ne bahola ahile nganeɛ mɔɔ ɛte kɛ ɔwɔ kɛ ɛfi ahonle nu ɛda ase la.\n^ ɛden. 55 NVONINLI NWO EDWƐKƐ: Bɛlɛkenga Pɔɔlo kɛlata ne bɛahile Wulomu asafo ne; na Akoyela, Pelesela, Fobi nee mediema gyɛne anye ɛlie kɛ bɛbɔ bɛ aluma la.\n^ ɛden. 57 NVONINLI NWO EDWƐKƐ: Ninli bie ɛlɛboa ɔ ra raalɛ yeamaa yeahile neazo kpalɛ mɔɔ adiema raalɛ kpanyinli bie ɛyɛ la anwo anyezɔlɛ.